Qardaşını və oğlunu müharibədə itirən XALQ YAZIÇISI - Modern.Az Azərbaycan və dünya xəbərləri\n10 İyul 2021, 11:17 | ƏDƏBİYYAT\nQardaşını və oğlunu müharibədə itirən XALQ YAZIÇISI\n10 iyul tarixi Azərbaycanın görkəmli ziyalısı və istedadlı nasiri, xalq yazıçısı, əməkdar incəsənət xadimi Sabir Əhmədlinin doğum günüdür.\nModern.az-ın məlumatına görə, Sabir Əhmədli 1930-cu il iyul ayının 10-da Cəbrayıl rayonunda anadan olub.\nCəbrayılda orta təhsilini başa vurduqdan sonra 1946-cı ildə indiki Bakı Dövlət Universitetinin filologiya fakültəsinə daxil olub. 1951-ci ildə universiteti bitirib Cəbrayıl rayonunda müəllim kimi əmək fəaliyyətinə başlayıb. Bir il Şükürbəyli kənd orta məktəbində direktor işləyib.\n1956-cı ildə Bakıya köçən S.Əhmədli "Ədəbiyyat və incəsənət" qəzetinin redaksiyasında ədəbi işçi vəzifəsinə qəbul edilib, bir müddət sonra nəsr şöbəsinin müdiri vəzifəsinə keçirilib.\nYazıçı 1993-1996-cı illərdə "Ədəbiyyat və incəsənət" qəzetinin baş redaktoru işləyib.\nO, ədəbi fəaliyyətə 1951-ci ildə "Pioner" jurnalında çap olunmuş "Poçtalyon" hekayəsi ilə başlamışdı. Bədii əsərlər və publisistik məqalələri ilə dövri mətbuatda müntəzəm çıxış edən S.Əhmədlinin "Bir payız axşamı" adlı ilk kitabı 1961-ci ildə çapdan çıxıb. Sonralar "Aran", "Pillələr", "Görünməz dalğa", "Yamacda nişanə", "Toğana", "Yasamal gölündə qayıqlar üzür", "Mavi günbəz", "Gedənlərin qayıtmağı", "Dünyanın arşını", "Yanvar hekayələri", "Kütlə", "Axirət sevdası", "Şəhid ruhu" və s. kitabları işıq üzü görüb.\nSabir Əhmədli nəsrimizə yeni ab-hava gətirmiş, yüksək vətəndaşlıq hissləriylə qələmə alınmış əsərləriylə ədəbiyyatımıza böyük xidmət göstərmiş, neçə-neçə nəslin vətənpərvərlik ruhunda yetişməsində önəmli rol oynamış ədibdir. Əsərləri bir çox xarici ölkə xalqlarının dilinə tərcümə edilib. Ədəbiyyatımız qarşısındakı xidmətlərinə görə, ona Azərbaycanın xalq yazıçısı, əməkdar incəsənət xadimi fəxri adları verilib.\nSabir Əhmədlinin Azərbaycan nəsrində bir roman ustası kimi dəyərləndirilir.\nYazıçı ömrünün son günlərinə qədər bir sıra xəstəliklərdən, o cümlədən təzyiq və şəkərdən əziyyət çəkib.\nSabir Əhmədli vüqarlı insan idi, onu sındırmaq, dayandığı mərtəbədən aşağı endirmək mümkün deyildi.\nYazıçı həyatında bir neçə itki ilə üzləşmişdi. Böyük qardaşı Cəmil Əhmədov İkinci Dünya müharibəsində şərəfli döyüş yolu keçmiş, 6 oktyabr 1944-cü ildə qəhrəmancasına həlak olmuşdu. O, Sovet İttifaqı Qəhrəmanı kimi yüksək fəxri ada layiq görülmüşdü.\nİkinci itki isə 1994-cü ildə baş verdi. Sabir Əhmədlinin kiçik oğlu Məhəmməd könüllü olaraq Qarabağ uğrunda döyüşlərə yollandı,cəbhəyə getdi və Murov istiqamətindəki döyüşlərin birində həlak oldu.\nSabir Əhmədlinin həyatındakı bu itkilər onun ömrünün sonunacan iradəsini, dözümünü sarsıda bilmədi. Qardaş itkisi gənc Sabir Əhmədli üçün başıucalıq idi, oğul itkisi isə Ata Sabir üçün başıucalıq oldu. Oğlunun cavan ikən həlak olması onu bir ata kimi içəridən nə qədər sarsıtsa da, yazıçı bu dərdlə neçə il yaşadı və dərdini əsərlərinə payladı.\nS.Əhmədli 17 aprel 2009-cu ildə ömürünün 79-cu ilində dünyasını dəyişib.\nO, Cəbrayılı - ata-baba torpağını bir daha görmədən Bakının Binəqədi qəsəbəsinin torpağına tapşırıldı.\nQardaşı və oğlu kimi Sabir Əhmədlinin özünə də ata-baba torpağında dəfn edilmək qismət olmadı...\nAzərbaycanda fərqli dəfn qaydası: meyiti yandırmaq istəyənlər var, krematoriya yoxdu - PROBLEM 22 Oktyabr 2021, 15:24 İran prezidenti Azərbaycanla sərhədə gəldi 22 Oktyabr 2021, 10:22 Prezidentlə xanımı bu radioya qulaq asdılar - VİDEO 21 Oktyabr 2021, 18:13 Hamilə qadının ölümü ilə bağlı rəsmi AÇIQLAMA - YENİLƏNİB 21 Oktyabr 2021, 17:39 Vətən müharibəsi şəhidlərinin yeni SİYAHISI 21 Oktyabr 2021, 17:16 Ərdoğandan İrana sual - “Sizin bu hərəkətləriniz məntiqlidirmi?” 21 Oktyabr 2021, 14:34 Pensiya yaşı artır, pensiyaçılar AZALIR... 21 Oktyabr 2021, 12:24 Prezident Ermənistanla sərhədə getdi - FOTO 21 Oktyabr 2021, 11:38 Builki büdcənin 43 faizi təqaüd, müavinət, dərman və ərzağa XƏRCLƏNİB 21 Oktyabr 2021, 10:42 Prezident və birinci xanım Zəngilanda... 20 Oktyabr 2021, 17:39 Baş direktor rüşvətlə YAXALANDI 20 Oktyabr 2021, 14:44 Bakıda hakim məhkəmə zalında HƏBS EDİLDİ 20 Oktyabr 2021, 11:15 İlham Əliyevdən Məhərrəm Əliyevlə bağlı SƏRƏNCAM 19 Oktyabr 2021, 15:21 Ceyhun Bayramovdan Ermənistana xəbərdarlıq - “Adekvat cavab veriləcək” 19 Oktyabr 2021, 13:54 Ərdoğan oktyabrın 26-da Bakıya GƏLİR 19 Oktyabr 2021, 13:06 Ölkədə evlənənlər də, boşananlar da ARTIB 19 Oktyabr 2021, 12:26 8 ayda ÖLƏNLƏR 19 Oktyabr 2021, 12:23 Ərdoğan 2021-ci ilin ən nüfuzlu müsəlmanı SEÇİLDİ 19 Oktyabr 2021, 12:10 Əhalinin sayı açıqlandı - Kişilər qadınlardan azdır 19 Oktyabr 2021, 11:43 Azərbaycanlı vəkil Haaqa Məhkəməsində Ermənistanı İFŞA ETDİ 19 Oktyabr 2021, 10:37 Ölkədə peyvəndlənənlər 50 faizə çatır 19 Oktyabr 2021, 09:24 Bakıda COVID-19-a yoluxma AZALIB 19 Oktyabr 2021, 09:12 Amnistiya verilsə, daha çox məhkuma şamil ediləcək 18 Oktyabr 2021, 15:28 "Füzuli azad olunandan sonra ermənilərin fərariliyi artdı" - Prezidentin rayon sakinlərilə SÖHBƏTİ 18 Oktyabr 2021, 11:59 Prezident xalqa müraciət etdi 18 Oktyabr 2021, 11:39 Azərbaycan daha bir ölkə ilə viza tələbini LƏĞV ETDİ 18 Oktyabr 2021, 11:35 Maaş və pensiya artımı onlara şamil olunacaq - Rəsmi SİYAHI 18 Oktyabr 2021, 11:20 Maaş və pensiyalarla bağlı təkliflər HAZIRDI 18 Oktyabr 2021, 10:50 "18 oktyabrı böyük təmtəraqla qeyd etmək yersizdir" - Prezident 17 Oktyabr 2021, 19:17 Zeynəb Xanlarova HARALARDADI... 17 Oktyabr 2021, 09:24 Hökumət Prezidentin sərəncamının icrasına BAŞLADI 16 Oktyabr 2021, 15:43 Azərbaycanda qaz və işıq tarifləri DƏYİŞDİRİLDİ 16 Oktyabr 2021, 14:44 Ermənistanla sülh danışıqlarına hazırıq - İlham Əliyev əsas şərti AÇIQLADI 15 Oktyabr 2021, 15:06 Ermənistan mina xəritələrini verməkdən imtina edir 15 Oktyabr 2021, 13:20 Prezident MDB Dövlət Başçıları Şurasının iclasında iştirak edir - VİDEO 15 Oktyabr 2021, 12:51


XƏvariClƏrin başÇIsInIn ÖldürülmƏsi\nƏLİ (Əleyhissalam)-IN UŞAQLIĞI\nALTMIŞ ÜÇÜNCÜ HEKAYƏT\nOnun keçmişi barədə belə deyirlər ki, Hunəyn müharibəsində (hicrətin səkkizinci ilində İslam ordusu ilə küfr ordusu arasında Taifdə baş verdi) müsəlmanlar qalib gəldikdən sonra bitib-tükənməz qənimətlər ələ keçirdilər. Peyğəmbər səlləllahu əleyhi və alihi və səlləm müsəlmanlar arasında qənimətləri bölüşdürməklə məşğul olduğu halda birdən həmin Hərqus (bəni-Təmim qəbiləsindən idi və onu Zul-Xuvəysərədə adlandırırdılar) Peyğəmbər səlləllahu əleyhi və alihi və səlləmin yanına gələrək tam alçaqlıqla ona belə dedi: “Ya Rəsulullah, ədalətə riayət et.”\n“Vay sənə, əgər mən ədalətə riayət etməsəm onda bəs kim ona riayət edəcək!?” Ömər ibni Xəttab Peyğəmbər səlləllahu əleyhi və alihi və səlləmdən onu öldürmək üçün icazə istədikdə Peyğəmbər səlləllahu əleyhi və alihi və səlləm buyurdu: Onu öz halına buraxın onun səhabələri vardır ki, əgər onların oruc və namazını görsəniz öz oruc və namazınızı kiçik sanarsınız.\nOnların həmişə Quran oxumasına baxmayaraq Quran boğazlarının sərhəddindən çölə çıxmır. Onlar oxun kamandan çıxdığı kimi İslamdan çıxacaqlar, onların puç əqidələri vardır. (Onların başçıları) qara sifətli bir nəfərdir ki, biləklərində qadın döşünə oxşayan ət parçası vardır. Əgər onu tərpətsən, irəli-geri hərəkət edər. O, öz səhabələrinə tərəf gəlib onları da İslamdan döndərəcəkdir.\nİmam Əli (əleyhissalam) bu şəxsi Nəhrəvan müharibəsində qətlə yetirib. O, Qasiə xütbəsinin birində buyurur:\nBurada “Şeytan rədhəh” kəlməsi su yığılan qala mənasındadır. Belə ki, o Nəhrəvan davasında bir çalaya düşüb ölmüşdü “Səqəh”dən məqsəd saiqə yəni ilğım, hündür səs və pələng nərəsi idi ki, Əli (əleyhissalam) çəkmişdi. Bu nə”rə Zus-sədyəni elə qorxu və vəhşətə salmışdı ki, tələsik olaraq qaçmış ona heç bir silah toxunmamış çalaya düşüb ölmüşdü.\n“Allahu Əkbər! Mən heç vaxt Məhəmməd səlləllahu əleyhi və alihi və səlləmə yalan nisbəti verməmişəm”. Çünki, Əli (əleyhissalam)ın Zus-sədyəni öldürəcəyini Peyğəmbər hələ qabaqcadan xəbər vermişdi. Əli (əleyhissalam) kənara çəkilib şükr səcdəsi yerinə yetirdi. Daha sonra atına minərək düşmən ölülərinin arasından keçdiyi zaman buyurdu: “Sizi məğrur edən beləcə həlakət torpağına atdı.” Həzrətdən sual etdilər. “Ya Əli (əleyhissalam) onları kim məğrur etdi?”\nBuyurdu: “Şeytan və pis həvəslər.”\nƏli (əleyhissalam) Qasiə xütbəsində (“Nəhcül-bəlağə”nin ən uzun xütbəsi) buyurur:\n“Yeniyetməlik dövründə ərəb igidlərini yerə sərdim və iki qəbilənin–Rəbiy”ə və Müzirin uca budaqlarını sındırdım. Siz mənim Peyğəmbərlə səlləllahu əleyhi və alihi və səlləm qohum olduğumu və onun məktəbinə olan bağlılığımı yaxşı bilirsiniz.\nPeyğəmbər səlləllahu əleyhi və alihi və səlləm məni özü tərbiyə edib. Uşaq vaxtımda Peyğəmbər səlləllahu əleyhi və alihi və səlləm məni öz doğma övladı kimi ağuşuna sıxıb, öz xüsusi istirahət otağında saxlayırdı. Ona elə yaxın idim ki, Həzrətin gözəl və xoş iyini duyub hiss edirdim. O xörəyi çeynəyib ağzıma qoyurdu. Həzrət məni heç vaxt yalan danışan görmədi eləcə də heç vaxt məndən bir səhv tutmadı. Həzrət Peyğəmbər səlləllahu əleyhi və alihi və səlləmi uşaq vaxtı süddən ayırdıqları zaman Allah ən böyük mələyini Peyğəmbər səlləllahu əleyhi və alihi və səlləmi gecə gündüz böyüklük, doğruluq və yaxşı əxlaqa sövq etməkədən ötrü göndərdi. Mən təzə doğulmuş, həmişə anasının dalınca düşən dəvə balası kimi onun ardınca gəzirdim. Həzrət hər gün əxlaqdan mənə yeni-yeni hikmətlər aşkar edərək onun xəttində irəliləməyimi tövsiyə edirdi.\nXədicdən sonra 3-cü müsəlman mən idim. Biz İslamı qəbul etmişdik. Mən vəhy və risalət nurunu görürdüm. Xoş və ürək açan Peyğəmbərliyin iyini hiss edirdim. Peyğəmbərə vəhy nazil olan zaman şeytanın naləsini eşitdikdə Həzrətdən soruşdum: “Bu kimin ağlamasıdır?!”\nBuyurdu: Bu şeytandır, ibadətinin mükafatından məyus olub və elə ona görə də nalə edir. Bu zaman Həzrət belə buyurdu:\n“Ya Əli! Mən eşitdiyimi duyur mən gördüyümü isə görürsən. Sən təkcə Peyğəmbər deyilsən, lakin mənim vəzirimsən. Sən səadət və xeyr yolundasan.”\nİndi isə Əli (əleyhissalam)-ın yeniyetməlik çağında Peyğəmbər səlləllahu əleyhi və alihi və səlləmi necə himayət etməsi barədə tarixi faktları yığcam da olmuş olsa nəzərinizə çatdırırıq. Həzrət Əli (əleyhissalam)-ın İslamı qəbul etdiyi vaxt təqribən on yaşı olardı. Əli (əleyhissalam)-ın ləqəblərindən biri də Quzəmdir.\n“Besətin əvvəlindən müşriklər uşaqlara Peyğəmbər səlləllahu əleyhi və alihi və səlləmə daş atmalarını tapşırmışdılar.” Həzrət də hər vaxt evdən çölə çıxsaydı uşaqlar onu daşa basırdılar. Peyğəmbər səlləllahu əleyhi və alihi və səlləmvəziyyəti Əli (əleyhissalam) üçün (o vaxt yeni-yetmə idi) danışdıqda Həzrət Əli (əleyhissalam) ərz etdi: Atam, anam sənə qurban. Həmişə evdən çıxdıqda mənə də xəbər ver.\nBir gün Peyğəmbər səlləllahu əleyhi və alihi və səlləm Əli (əleyhissalam)-la evdən bayıra çıxdıqda uşaqlar həmişəki adətləri üzrə Peyğəmbər səlləllahu əleyhi və alihi və səlləmə tərəf daş atmağa başladılar. Bu zaman Əli (əleyhissalam) onlara tərəf gələrək əlinə keçəni döyürdü. Uşaqlar da ağlaya ağlaya atalarının yanına gedib deyirdilər: “Əli bizi döydü, o bizi vurdu.” Məhz bu hədisdən sonra o Həzrətə Quzəm (quzğun ağırlığı) dedilər.


“Azərbaycanın özünün investisiyaya çox böyük ehtiyacı var” - Vahid Əhmədovdan sərt etiraz - Günün Səsi "Azərbaycanın özünün investisiyaya çox böyük ehtiyacı var" - Günün Səsi\n“Azərbaycanın özünün investisiyaya çox böyük ehtiyacı var” - Vahid Əhmədovdan sərt etiraz\n17 Noyabr 2016 15:26\nSerbiyada E-763 avtomobil magistralının Lyiq-Bolykovtsi, Bolykovtsi-Takovo və Takovo-Prelyina hissələrinin tikintisinin maliyyələşdirilməsi üçün Azərbaycanın bu ölkəyə ayırdığı kredit vəsaitlərinin istifadə müddəti 2 il artırılır.\nGununsesi.info xəbər verir ki, bu barədə bu gün Milli Məclisin (MM) İqtisadi siyasət, sənaye və sahibkarlıq komitəsinin iclasında “Serbiya Respublikasında E-763 avtomobil magistralının Lyiq-Bolykovtsi, Bolykovtsi-Takovo və Takovo-Prelyina hissələrinin tikintisinin maliyyələşdirilməsi üçün Borc verən qismində çıxış edən Azərbaycan Respublikası Hökuməti və Borc alan qismində çıxış edən Serbiya Respublikası Hökuməti arasında 2012-ci il 2 fevral tarixində imzalanmış Kredit Sazişində dəyişiklik edilməsi haqqında” sazişin təsdiq edilməsi barədə qanun layihəsinin müzakirəsi zamanı iqtisadiyyat nazirinin müavini Sahil Babayev məlumat verib.\nOnun sözlərinə görə, Serbiya tərəfindən iqlim şəraiti, lisenziyaların alınması və s. məsələlərə görə, yolun inşası müddəti uzanıb: “İndiyədək Azərbaycan tərəfi Serbiyaya 271 milyon avro kredit ayırıb. Kredit illik 4%-lə 15 il müddətinə verilib. İndiyədək Serbiya tərəfi kreditə görə Azərbaycan tərəfinə 40 milyon avro ödəniş edib. Noyabrın 23-dək isə növbəti 15 mln. avro ödəyəcək. Sazişə əsasən, yol istifadəyə veriləndən sonra 1 il sınaq müddəti olmalıdır. Bu sınaq müddəti başa çatanda sonuncu ödəniş edilir. Başqa sözlə, 2017-ci ilin sonunda Azərbaycan tərəfi Serbiyaya ayırdığı kreditin sonuncu tranşını köçürəcək”.\nAzərbaycanın özünün investisiyaya ehtiyacı olduğunu deyən millət vəkili Vahid Əhmədov dünyadakı iqtisadi böhranın Azərbaycana təsirsiz ötüşmədiyini qeyd edib. Bunu əsas gətirən deputat Serbiyaya ayrılacaq vəsaitdən Azərbaycan tərəfinin qazancı ilə maraqlanıb:\n“Bu gün Azərbaycanın özünün investisiyaya çox böyük ehtiyacı var, nəinki xarici ölkəyə sərmayə qoyuluşuna. Onun sözlərinə görə, Azərbaycan dövləti və hökuməti bu gün ölkənin bir sıra sənaye sahələrini yaratmaq üçün xarici investisiya axtarır. “Bu qərar dövlət başçısı tərəfindən verilib və müsbət də qərardır.Vəsaitin ayrılma müddəti niyə uzadılır ki? Axı yol artıq çəkilib, qurtarıb və istifadəyə də verilib. Hətta, bu gün mediada məlumat da getdi ki, serbiyalılar artıq yolu dağıtmağa başlayıblar. Niyə görə müddət uzadılır ? Əgər uzadılma ilə əlaqədar Azərbaycanın dövlət büdcəsinə vəsait daxil olacaqsa, bu, başadüşüləndir. İkincisi isə biz bu yola sərf etdiyimiz 300 milyon avrodan əlavə nə qədər vəsait götürəcəyik? Bunları bilməliyik”- deyə, millət vəkili vurğualyıb.\nO, əlavə edib ki, çünki Azərbaycan burada kreditor kimi çıxış edir:\n“Yəni, bu müqavilənin Azərbaycan üçün beynəlxalq əhəmiyyətini başa düşürük. Amma iqtisadi əhəmiyyəti çox maraqlıdır ki, Azərbaycan əgər əlavə vaxt verirsə, əlavə vəsait də buaradan götürülməlidir. Ümumiyyətlə, mən millət vəkili olaraq hazırki durumda Azərbaycanın ölkədən kənara sərmayə qoymasının tərəfdarı deyiləm. Azərbaycanın özünün çox böyük sərmayələrə ehtiyacı var. Bilmək istəyirəm ki, Serbiya ilə olan bu müqavilə nə zaman yekunlaşacaq və bura qoyduğumuz pulları nə zaman çıxara biləcəyik?”\nMillət vəkilinin sualına cavab olaraq S. Babayev qeyd edib ki, Serbiya tərəfinə kredit 2012-ci ildə ayrılıb: “Həmin dövrdə Azərbaycan 1,5%-lik borclanmaya gedibsə, Serbiyaya 4%-lik kredit ayırıb. Yəni, bu kreditdən Azərbaycan tərəfi qazanır. Çin hökuməti Serbiyada iri layihə həyata keçirir. Serbiya hökuməti Azərbaycan şirkətinin burda keyfiyyətli iş görməsini əsas gətirib, Azərbaycan şirkətinin də bu layihədə iştirak etməsində maraqlı olduğunu bəyan edib”.\nOnun sözlərinə görə, ümumilikdə Azərbaycan tərəfi Serbiyaya ayırdığı kreditə görə, 150-200 mln. avro gəlir əldə edəcək.\nXatırladaq ki, Azərbaycan sözügedən yolun tikintisi üçün Serbiyaya 300 mln. avro kredit ayırıb.\nMüzakirələrdən sonra sənəd MM-in plenar iclasına tövsiyə olunub.\nPrevious Azərbaycanda məmur övladlarına qadağa…\nNext Zakir Həsənov zabitləri ön xətdə topladı


RƏ.İS – rəsmi iş elanları » Satış məsləhətçisi (Geyim və ya elektronika)\nSatış məsləhətçisi (Geyim və ya elektronika)\nTəhsil: Ali və ya orta; Azərbaycan dilini səlis bilməli, rus və ya ingilis dillərindən birində ozunu ifadə etməyi bacarmalıdır; Satış təcrubəsi arzu olunandır; Aktiv, cevik, unsiyyətcil və məsuliyyətli olmalı; Satış qabiliyyəti olmalı; Məhsulları təqdim etmək bacarığına malik olmaq.\nAR Əmək Məcəlləsinə əsasən sənədləşmə; Həftədə 6 iş gunu, 1 gun istirahət; Karyera yuksəlişi imkanı; Odənişsiz təlimlər; Baza əmək haqqı ilə yanaşı, bonus sistemindən faydalanmaq. Yuxarıda qeyd olunan tələblərə uyğun namizədlərdən movzu yerində Satış məsləhətcisi qeyd edərək oz CV-lərinizi elektron unvanına gondərməyiniz xahiş olunur. Son tarix: 20.07.2019\nÖncəki Öncəki yazı: Resepşn\nSonrakı Sonrakı yazı: Marketing Manager (Fashion)


Taleh Bağırzadənin cəzası artırıldı – Meydan TV\nTaleh Bağırzadənin cəzası artırıldı\nİlahiyyatçının növbəti məhkəmə prosesi yekunlaşdı\nFevralın 13-də Qaradağ rayon Məhkəməsində “Müsəlman Birliyi” Hərəkatının sədri, Nardaran hadisələrinə görə 20 il azadlıqdan məhrum edilmiş Taleh Bağırzadə barəsində başlanılan yeni cinayət işi üzrə məhkəmə iclası tamamlanıb.\nHakim Rufan Mürsəlovun sədrlik etdiyi iclasda T.Bağızadə son sözlə çıxış edərək ittihamın saxta olduğunu deyib. Müşavirədən sonra hökm elan edilib. T. Bağırzadə 5 ay müddətinə azadlıqdan məhrum edilib.\nT.Bağırzadə bu dəfə CM-nin 317-2.1 (cəzaçəkmə müəssisəsi və ya istintaq təcridxanasında saxlanılan şəxsin qadağan olunmuş əşya hazırlaması, daşınması və ya istifadəsi) maddəsi ilə təqsirli bilinib.\nYeni hökmə əsasən, T.Bağırzadənin 20 illik cəzasından qalmış 17 il 9 ay 13 gün yeni cəza ilə birləşdirilərək, ona 18 il həbs verilib.\nİttihama görə, ötən il iyulun 31-də Qobustan həbsxanasında ilahiyyatçının üzərindən yeddi ədəd “microSD” tipli yaddaş kartları aşkar edilib.\nT.Bağırzadə 2015-ci il noyabrın 26-da Baş Mütəşəkkil Cinayətkarlıqla Mübarizə İdarəsinin Bakının Nardaran qəsəbəsində keçirdiyi əməliyyatda həbs olunub. İkisi polis olmaqla, altı nəfərin həlak olduğu həmin əməliyyat nəticəsində ilahiyyatçı ilə yanaşı, daha 16 nəfər saxlanılıb.\nAğır maddələrlə təqsirləndirilənlərin işi üç qrupa ayrılıb və Bakı Ağır Cinayətlər Məhkəməsinə göndərilib. T.Bağırzadə və daha 17 nəfərin işinə birlikdə baxılıb. T.Bağırzadə, Abbas Hüseynov 20 il, Cabbar Cabbarov 19 il, digərlərinə isə 10 ildən 17 ilədək həbs cəzası verilib.\nHər biri 12 nəfərdən ibarət digər iki qrupun, o cümlədən ilahiyyatçılar Zülfüqar Mikayılov, Elçin Qasımov, Elman Ağayevin məhkəməsi bir müddət öncə yekunlaşıb. Onlara 13 ildən 16 ilədək həbs cəzası verilib.


18 Sentyabr 2018 10:25\nİrəvanın fiasko olan "dəvəquşu" taktikası: erməni baş nazir "iki stul"da oturmaq siyasətini qərbyönlü kurs kimi Qərbin özünə baha qiymətə satmaq istəyir - nonsens...\nÖtən həftəsonu Ermənistanın baş naziri Nikol Paşinyan Fransada işgüzar səfərdə olub. Səfər çərçivəsində o, prezident Emmanuel Makronla və bu ölkədəki erməni icması ilə görüşlər keçirib. "Yeni Müsavat"ın erməni qaynaqlarına istinadən verdiyi məlumata görə, görüş zamanı Dağlıq Qarabağ mövzusu da diqqət mərkəzində olub.\nGələn məlumatlara əsasən, Makron Qarabağ məsələsinin nizamlanması perspektivi ilə maraqlanıb, erməni baş nazir isə ona belə cavab verib: "Nizamlanma yalnız Azərbaycanın davranışından asılıdır və əgər həmsədrlər istəyirlərsə ki, sülh prosesi irəli getsin, o zaman davakar ritorika və müharibə dili ilə danışan Azərbaycana öz yerini göstərməlidirlər. Əliyev hələ də başa düşməyib ki, artıq onun qarşısında bütün erməniliyi birləşdirən tamamilə başqa, yeni bir Ermənistan var".\nGerçəyin baş-ayaq təsəvvüründən doğan bu fitnəkar açıqlama əslində erməni baş nazirin Parisdən Bakının ünvanına səsləndirdiyi hədədən daha çox, Makrona Azərbaycan prezidentindən şikayətlənməsi anlamına gəlir. Həmçinin Paşinyanın Rusiya prezidenti Vladimir Putinlə Soçidə uğursuz görüşündən dolayı özünü təzədən Qərbin gözündə "demokratiya cəfakeşi" kimi dirçəltmək cəhdi təsiri bağışlayır.\nErmənistan rəhbərinin son qızışdırıcı bəyanatı İsrailin müdafiə naziri Avidqor Libermanın Azərbaycana səfərindən dərhal sonra verməsi də diqqət çəkir - hansı səfər ki, heç şübhəsiz, İsraillə Azərbaycan arasında hərbi-texniki sahədə əməkdaşlığın daha da dərinləşməsinə, yekun etibarilə ölkəmizin hərbi qüdrəti və müharibə hazırlığının artmasına gətirəcək. Düşmən ölkəni qıcıqlandıran həm də budur - Ermənistanın Rusiya ilə münasibətlərinin soyuması fonunda Azərbaycanın öz hərbi üstünlüyünü böyütməyə davam eləməsi.\nİnqilabdan sonra "başqa bir Ermənistanın peyda olması" və bütün ermənilərin Paşinyan ətrafında sıx birləşməsi ilə bağlı iddiaya gəlincə, bu da ilğımdan savayı bir şey deyil. Hər halda, dünya hələ ki təcavüzkar ölkədə hakimiyyət dəyişikliyindən savayı hansısa digər kardinal dəyişiklik müşahidə eləmir. Xüsusən də əhalini sosial-iqtisadi durumu və xarici siyasət oriyentasiyasında dönüş gözə çarpmır. Paşinyanın Dağlıq Qarabağ mövzusunda sərsəmləmələri isə ədalətli sülhə yox, yalnız müharibəyə aparan birbaşa yoldur.\nMəsələ də ondadır ki, əgər "məxməri inqilab" işğalçı ölkənin Rusiya asılılığından xilasına gətirməyibsə və gətirməsi gözlənilmirsə, demək, N.Paşinyanın iddia elədiyi kimi, daha "monolit erməni xalqı" faktoru ilə Azərbaycan da daxil, yenə heç kim hesablaşmayacaq. Artıq Avropa və ABŞ da erməni inqilabının əsas hədəfə çatmadığı qənaətindədir və Paşinyan və komandasına, onun "islahatlarına" laqeyd yanaşır.\nQərb paytaxtlarında onu da anlayıblar ki (8 sentyabr Soçi görüşü bunu təsdiqlədi), Paşinyan Ermənistanı Kremlin təsir zonasından uzaqlaşdırmağa qadir deyil. Moskvadan "cin bismillahdan qorxan kimi" qorxan Nikol Paşinyan, sadəcə, Serj Sərkisyanın "iki stulda" oturmaq siyasətini daha incə, daha hiyləgər şəkildə aparmağa çalışır. Bu isə Avropa və ABŞ-ın Ermənistana böyük maliyyə-siyasi dəstəyi üçün yetərli deyil.\nOdur ki, Paşinyanın gələn həftə Nyu-Yorkda BMT Baş Məclisi çərçivəsində ABŞ prezidenti Donald Trampla görüşü baş tutsa belə, bu, heç nəyi dəyişməyəcək. Paşinyan Avropa kimi, Amerikadan da "əli ətəyindən uzun" geri dönəcək. O cümlədən son günlər Qarabağ məsələsində xüsusilə radikal mövqe tutan və bir-birinə zidd bəyanatlar verən erməni baş nazirin Ağ Evdən real dəstək alması qeyri-mümkün görünür.\nMəntiq də deyir ki, rəsmi Vaşinqton Moskvanın hərbi forpostu kimi qala-qala Ermənistana dəstəkçi ola bilməz. Di gəl, Paşinyan hələ də "iki stul"da oturmaq siyasətini utanıb eləmədən qərbyönlü kurs kimi Qərbin özünə sırımağa, baha qiymətə satmağa çalışır. Bunu "dəvəquşu taktikası" da adlandırmaq olar.\nGörünən həmçinin budur ki, Paşinyan Ermənistanı demokratikləşdirməklə (??) Dağlıq Qarabağın işğalını qanuniləşdirəcəyini düşünür. Dünyanın işğala haqq qazandıracağına ümid edir. Bu da illüziyadır. Çünki demokratiya ən əvvəl təməl insan haqlarına və beynəlxalq hüququn aliliyinə hörmət deməkdir. Beynəlxalq hüquq isə 1 milyona yaxın vətəndaşının elementar yaşam haqqının pozulduğu, ərazisinin 1/5-i işğal altında olan Azərbaycanın tərəfindədir. Başqa yandan, Rusiyanın təsir zonasında yerləşən, onun marioneti olan bir ölkənin demokratikləşməsi qeyri-mümkündür. Bu acı gerçəyi bir azdan Paşinyan da anlayacaq.\nBu xüsusda "Washington times" qəzetinin yazarı, ABŞ Xarici Siyasət üzrə Şurasının elmi əməkdaşı Stiven Blankın Ermənistanla bağlı son təhlili məqaləsində bir sitat yerinə düşür: "Nə qədər ki, Ermənistan Azərbaycan torpaqlarını işğal altında saxlayır, onun üçün sülh heç vaxt olmayacaq. Əvəzində o, Ermənistanda demokratikləşmə prosesini həmişə boğmaq istəyən Moskvanın asılılığında qalmaqda davam edəcək. Azərbaycanla sülh bağlamaq Ermənistan üçün demokratiya yolunda ilkin şərtdir. Ermənistanın demokratikləşməsi, inkişafı, habelə Qərbin güclü dəstəyini əldə etməsi üçün yeganə təminat vasitəsi budur. Müharibə Rusiyaya İrəvanı itaətə məcbur etmək və Paşinyanın islahatlarını pozmaq və şəxsən özünü gözdən salmaq üçün çoxsaylı imkanlar bəxş edir".\nAmerikalı tanınmış politoloqa görə, Paşinyan Trampla görüşün baş tutmasını istəyirsə, ABŞ-ın əlinə onu dəstəkləmək üçün səbəb verməlidir. "Lakin Ermənistanın Moskvaya tabeçiliyi, habelə Azərbaycanın Dağlıq Qarabağın da hüdudlarından kənara çıxan torpaqlarını işğal altında tutması ABŞ-ın dəstəyi və demokratiya ilə bir araya sığmır. Müharibə və müstəqil demokratik islahatlar Moskvanın nəzarəti altında birlikdə gedə bilməz. Paşinyan rus süngülərinə dayanaraq Azərbaycan ərazilərini işğal altında tutmaqda davam edərək demokratikləşdirməni həyata keçirmək istəyirsə, olduqca yanılır", - deyə analitik vurğulayıb.\nO ki qaldı Paşinyanın Parisdə Azərbaycan prezidenti əleyhinə verdiyi bəyanata, ona reaksiya gecikmədi. Əlamətdardır ki, bu reaksiya Bakının Qafqaz İslam Ordusu tərəfindən qurtuluşunun 100 illiyi ilə bağlı paytaxtda keçirilən hərbi paradda, Türkiyə-Azərbaycan hərbi müttəfiqliyinin sarsılmazlığının nümayişi fonunda verildi.\nBelə ki, həm Azərbaycan prezidenti İlham Əliyev, həm də Türkiyə lideri Rəcəb Tayyib Ərdoğan paradda İrəvanın müharibədən sığortalanması və sülh istəyinin ən sadə şərtini bəyan etdilər - işğala qeyd-şərtsiz son verilməsi. İlham Əliyev "gün gələcək Azərbaycanın dövlət bayrağı işğal altındakı bütün torpaqlarımızda dalğalanacaq" dedi. Öz növbəsində Ərdoğan Qarabağ məsələsində qardaş ölkənin prinsipial mövqeyini bir daha dilə gətirərək, Azərbaycan torpaqları işğaldan azad edilməyincə sərhədlərin açılmayacağını, bunu gözləyənlərin boşuna gözlədiklərini qəti şəkildə söylədi.\nBundan da aydın mövqe? Necə dəyərlər, "top" düşmən ölkənin meydanındadır. Hərb, yoxsa sülh seçimini o edəcək...


BADAMIN SAĞLAMLIĞA 10 FAYDASI | TİBB DÜNYASI\nƏlavə etdi: tibbyazari · Əlavə edildi: 28.05.2021 · Yeniləndi: 27.12.2020\nBadam acı və şirin olmaqla iki növdə rast gəlinir. Şirin badam əsasən meyvə qurusu kimi, acı badam isə badam yağı və kosmetik badam südünün hazırlanmasında istifadə olunur.\nBadam tərkibindəki Protein, E vitamini, Magnezium, liflər və təməl amin turşularla, bir sağlamlıq deposudur.\nBadam qəbizlikdən bədxassəli şişə kimi bir çox xəstəliyin önünə keçərək, saçdan, sümüklərə kimi bütün bədənə sağlamlıq qatır.\nBadamın sağlamlığa 10 əsas faydası:\nXolesterolun səviyyəsini aşağı salır. Badamın tərkibindəki doymamış yağlar xolesterolun səviyyəsini tənzimləməkdə orqanizmə köməkçi olurlar.\nDiabet xəstəliyinin yaranmasının qarşısını alır. Badamın tərkibindəki sağlam yağlar, liflər və müxtəlif minerallar sayəsində qlükozanın parçalanması sürətlənir. Sağlam qan şəkərini qorumaq üçün yeməkdən öncə bir neçə badam yeməyin böyük faydası olacaq.\nÜrəyi qoruyur. Badam tərkibindəki Magnezium sayəsində qan dövranını gücləndirir, qidalı maddələr və oksigenin orqanlara daşınmasını tənzimləyir. Tərkibindəki doymamış yağ turşuları ilə ürəyi gücləndirən badam, eyni zamanda E vitamini və antioksidantlar sayəsində damarları da gücləndirir. Beləliklə ürəkdə ola biləcək problemlərin qarşısı alınmış olur.\nGün ərzində bir ovuc badam, ürəyinizi qüvvətləndirəcək.\nBeyni və yaddaşı qüvvətləndirir.\nBadamın tərkibində beyinə çox faydalı qidalı maddələr var. Tərkibindəki E vitamini reflekslərə və diqqət mərkəzinə təsir etməklə yaddaşı da artırır. Badam sink mineralı ilə zəngindir. Sink sərbəst radikalların beyin hüceyrəsinə zərərli təsirlərinin qarşısını alır. Yaddaş və xeyal gücünüz üçün hər gün bir ovuc badam yeyin.\nÇəki atmağa kömək edir; Qida dəyərinə görə cəki atmağa kömək edən badam, tərkibindəki protein , doymamış yağlar və lif sayəsində toxluq hissi yaradır. Tərkibindəki B vitamini və sink, şirniyyat krizinə girmənizin qarşısını alır.\nYalnız çəki atmaq istəyənlərə, ara qidalanma olaraq gün ərzində 2 – 3 ədəddən çox badam yemək məsləhət deyil.\nHamilə qadınlar və körpələr üçün faydalıdır. Hamiləlik zamanı istifadə olunan badam vitamin çatışmazlığının, dəridə striyaların (dəri çatlarının) formalaşmasının qarşısını alır. Tərkibindəki fol turşusu dölün inkişafına yardım edir. Fol turşusu göbək bağını gücləndirərək döldə ola biləcək anomaliyaların qarşısını alır.\nHamiləsinizsə qida rasionunuza bol badam daxil edin.\nQəbizliyin qarşısını alır; Badam tərkibindəki lif və doymamış yağların sayəsində bağırsaqların işini tənzimləyir.\nBağırsaqların normal işləməsi üçün gün ərzində 4 – 5 badam rasionunuza daxil edin.\nSümükləri gücləndirir. Sümüklərin təməlini təşkil edən fosfor və kalsium baxımından zəngin olan badam, tərkibindəki manqan, maqnezium və kaliumla da sağlam sümüklərə sahib olmanızı təmin edəcək.\nKörpələrə badam yaği ilə edilən yüngül masajın nəticəsində həm əzələ, həm də sümüklər güclənəcək.\nDərinizin sağlamlığında rolu var. Gənc və sağlam dəri üçün badam önəmlidir. Tərkibindəki E vitamini ilə dərini qidalandıran badam, eyni zamanda dərinin qurumasının qarşısını alır.\nBadam yağı günəş yanıqlarında da yaxşı təsir edir.\nBadam tərkibindəki vitamin və minerallar sayəsində anti aging təsir göstərir. Dəri qırışmaları zamanı istifadəsi məsləhətdir.\nSaç problemlərinin qarşısını alır ; Saç tökülməsi, kəpəklənmə, saçların gücsüzləşməsi zamanı istifadəsi məsləhətdir. Saçların dostu E vitamini, manqan, yağ turşuları və biotin ilə zəngin olan badam, saçların sağlam və güclü uzanmasını təmin edir.\nTərkibindəki sink ilə hüceyrə yenilənməsini gücləndirən badam, saçların tökülməsinin və nazikləşməsinin qarşısını alır.\nYadda saxlamaq lazımdır ki, hər qida kimi badamın da çox istifadə olunması orqanizmə ziyan vura bilər.\nAncaq nəzərə alınki böyrək problemi olan insanlara badamdan çox istifadə etmək məsləhət görülmür!\nBİLMƏLİ OLDUĞUNUZ FAYDALI MEYVƏLƏR\nƏlavə etdi: tibbyazari · Published 28.06.2017 · Last modified 07.03.2021\nNövbəti məqalə: BIO QABLAR\nÖncəki məqalə: MİLİUM, MİLİA, KERATİN KİSTLƏRİ


Azərbaycanda gender bərabərliyində medianın rolu əvəzsizdir | Mingachevir Isiqlari\nAzərbaycanda gender bərabərliyində medianın rolu əvəzsizdir\nCəmiyyət / 06 İyul 2018 Yeganə Nabiyeva (author)\nMingəçevirdə “Azərbaycanda gender bərabərliyi və media azadlığı” mövzusunda təlim keçirilib\nİyulun 4-də Mingəçevirdə Avropa Şurası, Ombudsman Aparatı və Mətbuat Şurasının təşkilatçılığı ilə “Azərbaycanda gender bərabərliyi və media azadlığı” mövzusunda təlim keçirilib. Avropa Şurası Bakı ofisinin əməkdaşı və layihə rəhbəri Pərvanə Bayramovanın sözlərinə görə, gender bərabərliyi reallığa çevrilmədən insan hüquq və azadlıqlarının həyata keçirilməsi imkansızdır. Gender bərabərliyinə nail olmaqda isə əsas yol əsrlərlə formalaşmış gender stereotiplərinin aradan qaldırılmasından ibarətdir. Bu istiqamətdə şübhə yoxdur ki, medianın rolu əvəzolunmazdır: “Hədəf olaraq Şəki, Zaqatala, Mingəçevir, Gəncə və Qazax bölgələrini seçmişik. Məqsəd bu sahədə Avropa Şurası standartlarının yayılması, məlumatlılığın artırılması ilə yanaşı, vətəndaş cəmiyyəti və media nümayəndələrinin köməyi ilə mövcud olan daxili təcrübə əsasında bu məsələləri işıqlandırmaqdır”.\n“Jurnalist etikası və gender mövzusunun işıqlandırılması”ndan danışan Mətbuat Şurasının sədr müavini Müşfiq Ələsgərli deyib ki, 100 ildən çox bir zaman kəsiyində gender məsələsi üzərinə gedilsə də onun tam mahiyyəti cəmiyyət üçün açılmayıb: “Hələ də bəziləri gender məsələsi deyiləndə bunu qadın hüquqlarının təmin olunması kimi başa düşür. Əslində insanın cinsi mənsubiyyəti onun bilik və bacarıqlarını tətbiq etməyə mane olmur. Bu sahədə bəzi stereotiplərin də aradan qaldırılmasına ehtiyac var”.\nEkspert monitorinq nəticəsində gender balansının real vəziyyətini də açıqlayıb: “Davos Forumu və BMT tərəfindən gender bərabərliyi və bərabərsizliyi ilə bağlı dünya üzrə mütəmadi olaraq indekslər hazırlanır. 5 il əvvələ kimi balans 70 faiz idi, son statistikaya görə bu rəqəm 68 faizə qədər enib. Hesablamalara görə, Avropanın ən inkişaf etmiş ölkələrində də bu problem yaşanmaqdadır. Bu da həyəcan təbili çalmağa əsas verir”.\nMüşfiq Ələsgərlinin sözlərinə görə, gender balansının təmin olunması təkcə mənəvi deyil, həm də iqtisadı və inkişaf məsələsidir: “Əgər gender balansı tam təmin olunarsa, dünya iqtisadiyyatı təqribən 5,5 trilyona qədər inkişaf etmiş bir duruma gələr. Medianın vasitəsilə bu məsələləri açmaq və cəmiyyəti buna təşviq etmək mümkündür. Təəssüf ki, Azərbaycan mediasının tərkibinin 40-45 faizini qadınlar təşkil etdiyi halda xanim redaktorların sayı 10 faizə qədərdir. Qadınların önə, rəhbər vəzifəyə çəkilməsində stereotiplərin yaratdığı problemlər, ailə və karyera arasındakı seçim və s. səbəblər mövcuddur”.\n“Gender bərabərliyi və media azadlığı: Avropa Şurası standartları və Azərbaycan təcrübəsi”ndən bəhs edən müstəqil ekspert Ələsgər Məmmədli gender bərabərliyi ilə bağlı hüquqi müstəvidə gedən inkişaf prosesləri, qanunvericilikdə dəyişikliklər, qəbul olunmuş beynəlxalq sənədlər haqqında məlumat verib. O, gender bərabərliyini qadın-kişi bərabərliyi kimi başa düşüldüyünü deyib: “Əslində isə bu, hər cinsin bərabər imkanlar və bərabər hüquqlarla təmin olunmasına şəraitin yaradılmasıdır. Dövlət bu bərabərliyi təmin etmək öhdəliyini daşıyır. Gender məsələlərini açmaq üçün çox ciddi çalışmaq lazımdır. Bu iş cəmiyyətlə sıx təmas quran medianın üzərinə düşür. Ona görə də biz mediada gender məsələsini gündəmə gətirdik. Cəmiyyət bilgini media vasitəsilə alır. Bu gün medianın müxtəlif ayaqları var- inkişaf edən sosial media, internet media, bundan əvvəl də televiziya, qəzet, radio var idi. Deməli stereotiplər, doğrular, təbliğat və maarifləndirmə də topluma media üzərindən daha geniş çatdırıla bilir”.\nƏ.Məmmədli əlavə edib ki, Azərbaycan coğrafi məkan olaraq siyasi məkanda artıq Avropanın bir parçasıdır. Avropa İnsan Hüquqları Konvensiyasını 1950-ci ildə qəbul edərkən və insan hüquqlarının qorunması dəyərlərini burda birləşdirən zaman Avropa Şurasına 10 ölkə daxil idi. Artıq onların sayı 47-yə çatıb. Azərbaycan Avropa Şurasına qəbul olunan zaman 2001-ci ilin 25 dekabrında qanunlar yenilənib və İnsan hüquqlarının və əsas azadlıqların müdafiəsi haqqında Konvensiyani ratifikasiya edib. Konvensiyanin 12-ci maddəsi Nikah hüququna, 14-cü maddəsi ayrı-seçkiliyin qadağan olunmasına, 10-cu maddəsi isə ifadə azadlığının təminat verir.\nMüstəqil ekspert Şəfəq Mehrəliyeva “Sosial media və gender bərabərliyinin işıqlandırılması” mövzusunda, bərabərlik və ədalət məfhumunun fərqi, qadınlara ayrılacaq imkanlar barədə danışıb. Onun fikrincə, qərarvermədə qadınlarn olması gender baxımından cəmiyyətə töhfəni artırar: “Cümhuriyyətin qurulmasında mütəfəkkirlərlə birgə ciyin-ciyinə çalışan xanımları və 100 il əvvəl baş vermiş tarixi hadisələri, mətbuatda çalışan qadınları xatırlayaq. Stereotiplərin tüğyan etdiyi bir zamanda ilk ali təhsilli mama-ginekoloq həkim Xədicə Əlibəyova 1911-ci ildə təzyiqlərə baxmayaraq, “İşıq” jurnalını çap etdirirdi. Indi isə imkanlar qat-qat genişdir. Bu gün vətəndaş jurnalistikasının cəmiyyətdə mövqeyi, rolu və əhəmiyyəti danılmazdır”.\nOmbudsman Aparatının rəhbəri Aydın Səfixanlı “Gender bərabərliyi və media azadlğı: Azərbaycan təcrübəsi və digər qabaqcıl təcrübələr” haqda söhbət açıb: “Son illər dövlət strukturlarında qadınların təmsilçiliyi artırılır, onlar rəhbər vəzifələrə irəli çəkilir. Konstitusiyanın 25-ci maddəsi, Ailə Məcəlləsi bütün sahələrdə qadın və kişilərə bərabər hüquqlar verir. Lakin “Məişət zorakılığının qarşısının alınması haqqında Qanun”un işləməsində müəyyən problemlər var. Çünki regionlarda hələ də qanunun tələbləri icra olunmur, çünki buna vətəndaşların və məmurların dəstəyi yoxdur. Elə rayonlar var ki, orda kişilər də məişət zorakılığına məruz qalır”.\nErkən evlilik, təhsil, boşanma, aliment, iş və regionlardakı problemlər, başqa dövlətlərin təcrübələri haqqında fikirlərini bölüşən natiq insanların üç kateqoriyaya bölündüyünü deyib: “Bir qrup öz hüquqlarını və onun icra mexanizmini bilir, digər qrup hüququnu bilsə də onun icrasına inanmır, üçüncü qrup isə hüququ və müdafiə mexanizmi haqqında məlumatsızdır”.,\nBDU-nun jurnalistika fakultəsinin müəllimi Sevinc Əliyeva isə “Jurnalist etikası və gender mövzusunun işıqlandırılması” mövzusuna toxunub, jurnalist təhsilinə xanımların daha çox maraq döstərməsinə baxmayaraq, sonradan əksəriyyətinin kənarda qaldığını diqqətə çatdırıb: “BDU-nun jurnalistika fakültəsinə qəbul olunan abituriyentlərin arasında oğlanları sayı 10 faizdir. Bizim ingilis dili qrupumuzda 24 xanım, 1 oğlan var. Başqa qruplarda statistika fərqlidir. Baxmayaraq ki, təhsilli xanımlar üstünlük təşkil edir, amma onlar gündəmdə yoxdurlar”.\nEkspertlər tədbir iştirakçılarını maraqlandıran sualları da cavablandırıblar.\n15.09GIZ gender hüququ ilə bağlı müsabiqə elan etdi\n15.09GİZ jurnalistlərə media və uşaq hüquqları haqqında təlim keçəcək\n15.09Mingəçevir İcra Hakimiyyətində dövlət-din münasibətləri barədə məlumatların əhaliyə çatdırılması üçün təbliğat qrupu yaradılıb


2 Dəst üçün Vanna otağı kranı\nƏsas səhifə / Hamam kranları / Hamamda geniş yayılmış kranlar / Geniş yayılmış 2 qollu yüksək qövslü vanna otağı kranı\nGeniş yayılmış 2 qollu yüksək səviyyəli hamam otağı üçün kran xrom\n3 Delikli Geniş Yayılmış Vanna Kranı: 6'' – 16'' arasında tənzimlənən məsafə; Delik ölçüsü: 32 – 38 mm/ 1.26 – 1.5'' (Sifariş verməzdən əvvəl lavabonun ölçüsünü yoxlayın)\nChrome Finish Design: incə sənətkarlıq ilə parlaq xrom üzlüklü 3 hissəli vanna otağı kranı; müasir və gözəl, evinizə klassik və lüks daxili bəzək qatacaq\nMükəmməl keyfiyyətli klassik layout üstünlük verən kran: bərk pirinç paslanmayan poladdan vanna otağı kran 2321300C. Chrome ucu korroziyaya dözə bilər. Yüksək sızdırmazlıq keramika kapsulu və suya qənaət edən neoperl aerator. Asan axın və su istiliyi tənzimləyicisi üçün ikiqat sap tənzimləmə. (zəhmət olmasa sifariş verməyinizdən qabaq ölçülərinizi qiymətləndirin)\nyaradıcı, sürətli əlaqə texnologiyası: ilk yenilikçi sürətli bağlantı bina, heç bir plumber olmadan öz özünüz quraşdırmaq asandır. Boruların quraşdırılması yükünü odun kranı ilə qənaət edin. Məkan həqiqi tələblərinizə uyğun olaraq tənzimlənir. Uyğun ev, yeni kondominium, tək mənzilli, motorlu ev, səyahət qoşqusu və məişət istifadəsi.\nSadə axın və su istiliyi tənzimləyicisi üçün quraşdırmanı iki dəfə idarə edin. Uyğun ev, yeni kondominium, tək mənzilli, motorlu ev, səyahət qoşqusu və məişət istifadəsi.\nVəziyyət: 2321300C Kateqoriyalar: Hamam kranları, Hamamda geniş yayılmış kranlar Tags: vanna otağı lavaboları, geniş yayılmışdır, cilalanmış xrom\n12.1 8.5 x x 3.1 düym


Yevlaxda işçilərin məzuniyyət hüquqlarına dair məlumatlandırma tədbiri keçirilib - AZƏRTAC – Azərbaycan Dövlət İnformasiya Agentliyi\nƏmək və Əhalinin Sosial Müdafiəsi Nazirliyi yanında Dövlət Əmək Müfəttişliyi Xidməti əmək qanunvericiliyinin tətbiqi ilə bağlı məlumatlandırma və təbliğat işlərinin aparılmasına dair bu ilki Tədbirlər Planına əsasən Yevlax rayonunda “İstirahət vaxtı və işçilərin məzuniyyət hüquqları. Məzuniyyət hüququ və onun təmin edilməsi” mövzusunda növbəti tədbir keçirib. Tədbirdə qeyd edilib ki, Azərbaycan Respublikası Əmək Məcəlləsinin ayrıca bir bölməsi istirahət vaxtı və işçilərin məzuniyyət hüquqlarına həsr olunub və işəgötürənlərin əsas vəzifələrindən biri – işçilərin bu hüquqlarının təmin edilməsi ilə bağlı qanunvericiliyin tələblərini yerinə yetirməkdir.\nNazirliyin İctimaiyyətlə əlaqələr və kommunikasiya şöbəsindən AZƏRTAC-a verilən məlumata görə, tədbirdə işçilər üçün nəzərdə tutulmuş istirahət vaxtı və istirahət günləri, işçilərin məzuniyyət hüququ barədə məlumat verilib. Hər bir işçinin vəzifəsindən (peşəsindən), əmək şəraitindən və əmək müqaviləsinin müddətindən asılı olmayaraq, Əmək Məcəlləsi ilə müəyyən edilmiş məzuniyyətlərdən istifadə etmək hüququna malik olduğu diqqətə çatdırılıb.\nAZERTAG.AZ :Yevlaxda işçilərin məzuniyyət hüquqlarına dair məlumatlandırma tədbiri keçirilib\nUşaq əməyinin istismarı yeniyetmələrin fiziki-mənəvi inkişafına zərbə vurur\nİşəgötürənlər peşə hazırlığının təşkilində Dövlət Məşğulluq Xidməti ilə əməkdaşlıq edə bilərlər


Ravenol özünü çoxdan azərbaycan bazarında doğruldub. Almaniyadan olan müstəqil şirkət olaraq uğurla bazarın nəhəngləri ilə rəqabət aparır, hər il satış şəbəkəsini inkişaf etdirir, istehsalatını artırır, avtoidmanı dəstəkləyir və yeni məhsullar üzərində işləyir. Bizim yağlarımızdan istifadə edən və bundan sonra digər yağlara keçməyən milli avtohəvəskarların sayı dayanmadan artır.\n1.\tTariximiz və Müstəqillik\nRAVENOL zavodu Lamaniyada müharibədən sonra 1946 ildə tikilib, yanı istehsalçının 70-dən artıq yaşı var, və bu özü özlüyündə keyfiyyətin zəmanətidir. Bundan əlavə, RAVENOL zəngin tarixi və ənənələri olan müstəqil alman istehsalçısıdır. Bu halda müstəqil nə demək? Bu deməkdir ki, şirkət heç bir konsernə məxsus deyil, baxmayaraq ki uzun müddət 1991-dən 2003-dək, Fuchs alman konserninin tərkib hissəsi idi. Bu gün də belə RAVENOL Fuchs və çox sayda digər istehsalçılarla əməkdaşlıq edir, məsələn Shell, lakin tam müstəqil qalır.\nBelə müstəqilliyin üstünlükləri nədir? Hər şey sadədir. Hər neft emal edən konsern öz müəyyən tipli baza yağlarını istehsal edir və müvafiq olaraq hazır məhsul olan yağların istehsalında onlardan istifadə edir. Lakin problem ondadır ki, baza yağları həmişə bazarda ən yaxşısı demək deyil. Bundan savayı iri konsernlər adətən aşqar istehsalçıları ilə əlaqəli olurlar. Misal üçün, aşqar paketləri istehsalçısı Oronite Chevron şirkətinə məxsusdur, Infineum aşqar istehsalçısı 1999-cu ildə ExxonMobil and Shell aşqar aktivlərinin birləşməsindən yaranıb. Bu o deməkdir ki, iri konsernlər konkret baza yağları və aşqar paketlərə bağlı müəyyən resepturalara bağlıdırlar. Bundan başqa iri konsern-rəqiblər öz rəqiblərinə “ana” xammala çıxışı məhdudlaşdırırlar.\nRAVENOLun konsernlərdən asılı olmayan istehsalçı olmasının üstünlüklərindən azad bazarda mövcüd olan bütün aşqar və baza komponentlərə çıxışı var və bu ona öz məhsulları üçün ən yaxşı tərkibi seçməyə imkan verir.\n2.\tSürtkü materiallarının istehsalında konsentrasiya\nİri konsernlər üçün yağlar istehsalı ümumi neft çıxarılması və emalı biznesinin 1 faizidir. RAVENOL üçün sürtkü materiallarının istehsalı əsas fəaliyyətdir. Bu isə o deməkdir ki RAVENOL şirkəti bütün biliklərini, resurslarını və təcrübəsini ancaq sürtkü materiallarının işlənməsinə və istehsalına yönəldir.\nAdətən iri konsernlər böy həcmdə kütləvi məhsulların istehsalına yönəlir. RAVENOL şirkətində isə qərarlar verilməsi zənciri çox qısadır: yeni yağların işlənməsindən testinə və istehsalatda tətbiqinəcən çox az vaxt keçir. Bariz nümunə: RAVENOL dünyada birinci olaraq 0W-16 qatılığı olan RAVENOL EFE 0W-16 API SN yağı işləyib və bu yağa API amerika neft institutunun lisenziyasın əldə edib.\n3.\tİstehsal yeri\nSürtkü materiallarının istehsalının bütün texnoloji prosesi Almaniyada bir zavodda keçirilir. Digər şirkətlər çox sayda zavodlara malikdir və azkeyfiyyətli xammal istifadə etdiyindən daha ucuz yağlar istehsal edirlər. RAVENOL Amerikada, Rusiyada, Çində satdığı sürtkü materialları Almaniya bazarı üçün nəzərdə tutulmuş yağlar kimi eyniylə həmin alman zavodunda istehsal olunur. Bu o deməkdir ki Mercedes, BMW və ya digər markarlı avtomobillərinin sahibləri RAVENOL sürtkü materiallarını dünyanın hansı nöqtəsində əldə etməsinə baxmayaraq həmişə eyni yüksək keyfiyyətli məhsul əldə edəcəklər.Bununla yanaşı Almaniya nəinki avtomobil istehsalı sahəsində aparıcı ölkədir, həmçinin avtomobil sənayəsi üçün komponentlərin layihələndirilməsində və istehsalında dünya lideridir.\nRAVENOL şirkəti avtomobil zavodlarına malsatan qismində sertifikatlara malikdir, və IATF akkreditasiyası var (bu haqda daha ətraflı). Avtokomponentlər və avtomobil istehsalçıları ilə əməkdaşlır RAVENOL şirkətinə ən irəlidə gedən tələblərə cavab verən sürtkü materiallarını işləməyə imkan verir.\n4.\tDar ixtisaslaşma\nRAVENOL anlayır ki kütləvi anbar məhsulları bazarında vertial inteqrasiya olunmuş iri neft şirkətləri ilə rəqabət aparmaq çox mürəkkəbdir, və bu səbəbdən müəyyən sahələrdə gücləndirilmiş ixtisaslaşma strateqiyasından istifadə edir. İlk növbədə RAVENOL avtoidman sahəsində ağır istismar şəraiti üçün nəzərdə tutulmuş və dördüncü (polyalphaolefin) və beşinci (ester POE, oil soluble polyglycol OSP və alkylated naphthalenes AN) qrup baza yağlarının əsasında istehsal olunan sürtkü materiallarının istehsalına yönümlüdür. Bazarda yayılmış anbar yağlarının əsas kütləsi birinci, ikinci və üçüncü qrup mineral baza yağlarının əsasında hazırlanır (sadə selektiv təmizləmədən mürəkkəb hidrokrekinq proselərinəcən).\nBeləliklə üçüncü qrupa GTL (gas-to-liquid) təbii qazından alınan mayə baza yağlarına bənzər sürtkü materialları aiddir. RAVENOL tərəfindən polialfafaolefinlər əsasında və beçinci qrup baza komponentləri əlavə edilərək istehsal olunan sintetik sürtkü yağları birinci, ikinci və üçüncü qruplarnın yağlarından istismar xüsusiyyətlərinə görə üstündür. Bunların hamısı şirkətimizə avtoidman sahəsinin avtomobilləri və ağır şəraiti üçün sürtkü materiallarının istehsalına imkan verir.\nSintetik yağlar sahəsində ixtisaslaşma RAVENOLa Almaniyada sürmə seriyaları və komandaları ilə əməkdaşlığda lider olmağa imkan verib. RAVENOL aşağıda sadalanan avtotəmsilçilərin sürtkü materiallarının eksklyuziv təchizatçısıdır (Opel Motorspot, Formel 3, GT Masters, GT4, Audi TT Cup, DTC Deursche Turing Car, Historische Formel Vau Europa, Histo Cup Austria, Astra OPC Cup, ADAC OPEL Adam Cup, DMV GTC - Grand Tourismo und Touring Car Cup, STT - Spezial Tourenwagen Trophy). Həmçinin iki əfsanədi alman sürmə trekinin – Xokkenxaymrinq və Nyurnburqrinq - sürtkü materialları üzrə texniki tərəfdaşıdır Xokkenxaymrinqdə məşhur və dünyada ən böy yağ kanistri quraşdırılıb ( hündürlüyü 43 metr və həcmi 190000 litr).\nBundan əlavə RAVENOL böyük sayda komandalarla əməkdaşlıq edir: Audi Motorsport EKS (ralli-kross çempionatında), AUDI Phoenix Racing и Mercedes AMG HTP в GT3 (dözümlülüyə 24-saatlıq sürmə), Prema Power Team Formel GP2 və Formel 3 çempionatlarında, Nissan MRS GT-R GT Masters-da, Audi Land-Motorsport R8 LMS, ByKolles Racing FIA WEC-da (World Endurance Championship) LMP1, Strakka Racing FIA WEC-da (World Endurance Championship) LMP2, van Amersfoort Racing Dallara F 312-Mercedes-da, Motopark Academy Dallara F 312-Volkswagen-da və F.4 Tatuus-da, Neuhauser-Racing F.4 Tatuus-da, Timo Scheider Racing F.4 Tatuus-da, Becker Motorsport Dallara Renault GP2-da və Dallara-Nissan 3.4 V6-da, Team SAN FIA ETCC-European Touring Car Cup-da, JBR Motorsport TCR Touring Car Championshi-da, KRS Motorsport Porsche, ETH Tuning на Peugeot 207 Sport-da və s.\nLakin RAVENOL nailiyyətləri ilə kifayətlənmir. Daimi mükəmməlləşərək biz sizin üçün ən keyfiyyətli sürtkü materialları istehsal edirik. Biz əminik ki, siz bizim çoxillik tərcübəmizi, innovativ tətbiqlərimizi və əsl alman keyfiyyətimizi layiqincə dəyərləndirəcəksiniz. Nə nəqliyyat vasitəsindən istifadə etməyinizə baxmayaraq – avtomobil, motosikl, qayıq, akvabayk, yük maşını , velosiped – biz sizə ən yaxşı məhsulları təqdim edəcik.


13 Fevral 2017 16:40\nBu barədə Mətanət Əliyevanın yaxın qohumu Elnarə Məhərrəmova məlumat verib. O bildirib ki, avtomobil saxta yolla Bakı şəhərində yerləşən 31 saylı notariat kontorunun rəhbəri Hümmətov Ramiz Kamran oğlunun razılığı ilə Sumqayıt şəhər sakini Rüstəmov Rüstəm İntiqam oğluna Əliyeva Mətanətin iştirakı və razılığı olmadan 09.09.2015-ci ildə alqı-satqı müqaviləsi imzalanaraq satılıb. Satıldıqdan sonra avtomobilin dövlət nömrə nişanı dəyişdirilərək (50 DA 919) Sumqayıt şəhər sakini Rüstəmov İntiqam Fətulla oğluna verilib: "Əliyeva Mətanətə məxsus minik avtomobili onun razılığı və imzası olmadan necə satıla bilər? Əlbəttə, bir nəticəyə gəlmək olar ki, rüşvət və saxtakarlıqla. Bu saxtakarlıqda isə 31 saylı notariat kontorunun rəhbəri Hümmətov Ramiz Kamran oğlunun da əli var. 2009-cu ildə Mətanətin həyat yoldaşı hədiyyə olaraq onun adına "Lexsus RX 350” markalı avtomobil alıb. 21.07.2012-ci ildə Mətanət Əliyeva tərəfindən tanışı, Rusiya Federasiyasının vətəndaşı olan Murad Səfərova maşını idarə etmək üçün müvəqqəti etibarnamə verib. Sonra Murad Rusiyaya qayıdacağını və maşını qaraja qoyduğunu bildirdi. 06.09.2012-ildə Murad Səfərovun adına verilən vəkalətnamə ləğv edildi. Sonra məlum oldu ki, 09.09.2015-ci ildə Bakı şəhərində yerləşən 31 saylı natariusda Əliyeva Mətanətin adından, xəbəri və iştirakı olmadan alqı-satqı yolu ilə maşın Rüstəmov Rüstəm İntiqam oğluna, 10.09.2015-ci il tarixində Rüstəmov Rüstəm İntiqam oğlu Rüstəmov İntiqam Fətulla oğlunun adına 50 DA 919 dövlət qeydiyyatı nömrəsi ilə Sumqayıt şəhərində sənədləşdirib. Maşın hal-hazırda Sumqayıt şəhərində Rüstəmov İntiqam Fətulla oğlundadır".\nZərərçəkən istəyir ki, göstərilən oğurluq faktı düzgün araşdırılsın və Mətanət Əliyevaya məxsus olan «Lexus» markalı avtomobilin tapılıb üzə çıxarılması üçün tədbirlər görülsün: "Bu işdə əli olan və qanunu pozan şəxslər isə araşdırılıb cəzalandırılsın. Ötən ayın 18-də məsələ ilə bağlı hüquq-mühafizə orqanlarına ərizə yazılıb. Bütün faktlar aşkardadır, amma heç bir iş görülməyib. Mətanət xanımın saxta yolla satılan maşınını ilə bağlı şikayət ərizəsinə Sabunçu rayon 12 saylı polis bölməsində Aqil adlı bir şəxs baxır. Mətanət xanım 10.02.2017-ci il tarixində onunla əlaqə saxlayaraq "Nəyə görə maşın hələ də axtarışda deyil? Bu iş niyə uzanır?” soruşanda, polis cavab verərək "axşamı gözləyin, məlumat verəcəm” dedi. Axşam zəng edib bildirdi ki, "İntiqam burada yoxdur. 5-6 gündən sonra gələcək. Oğlu sabah maşını gətirəcək. Gəlin maşının ya açarlarını, ya da «texpasport»unu götürün. İntiqam Rusiyadan qayıdandan sonra maşını sizin adınıza keçirəcək. Siz hələlik gəlin maşının açarını və şikayət ərizənizi geri götürün". Mətanət xanım da bildirdi ki, «mənə maşının açarı lazım deyil. Mən maşınımı əvvəlki nömrə ilə qanuni olaraq öz adıma keçirilərək geri isdəyirəm” Polis isə şikayət ərizəsinin geri götürülməsində israrlıdır. Burada onun məqsədi nədir? Nəyə görə notariusun adı çəkilmir? Maşının kimdə olduğu və necə satıldığı məlum olduğu halda niyə hələ də tədbir görülməyib?».\nQeyd edək ki, İntiqam Rüstəmov məşhur meyxanaçıdır və qardaşı Ehttramla birlikdə "Tı kto takoy, davay do svidaniya" meyxanası ilə tanındılar. İntiqam Avtosfer.az-ın məsələ ilə bağlı suallarını dinlədikdən sonra əvvəlcə bu məsələdən xəbərsiz olduğunu, sonra avtomobili Mətanət Əliyevanın həyat yoldaşından aldığını və onun dost olduğunu deyib. Ardınca isə "sizinlə az sonra əlaqə saxlayıb açıqlama verəcəm" desə də, iki həftədir ondan səs-soraq yoxdur…\nMaraqlısı budur ki, İntiqam avtomobilin oğurluq olduğunu bilir, lakin onu elə ələ keçirib ki, hətta maşının yeni nömrəsini - 50 DA 919 dövlət nömrə nişanı özünün mobil telefon nömrəsinin sonuncu rəqəmlərinə uyğun alıb. Görəsən, bu qədər arxayınçılıq haradandır?... (avtosfer.az)


Çovdarlıq tarlasının “Mirzə”ləri və ya “pozdno Rita”… – Xural qəzeti\nÇovdarlıq tarlasının “Mirzə”ləri və ya “pozdno Rita”…\nXüsusi xidmət orqanlarında agentura şəbəkəsi ilə işləyənlər bilirlər ki, agenti imkanlarından artıq tapşırıqlarla yükləmək onun ifşasına səbəb ola bilər. Adətən də ödənişli agentlər əlaqəsində olduğu əməliyyat işçisinin gözünə girib daha çox pul əldə etmək məqsədilə öz təşəbbüsü ilə əlavə tapşırıqlar yerinə yetirəndə “ÇP” yaradırlar. Yəni onun xəbər mənbəyi olduğu, tapşırıq yerinə yetirdiyi əks tərəfi şübhələndirir və onların kiçik təhlili və dezinformasiyasından sonra ifşası qaçılmaz olur. “Baharın on yeddi anı”nda məşhur bir səhnə var: Ştirlits agentlə görüşəndə ona məsləhət görür ki, bir az fasilə versin, gedib dincəlsin, yorulub. Agentə bu məzmunda məzuniyyət ərizəsi də yazdırır. Agent ərizəni yazsa da, yorulmadığını, əlavə tapşırıqlar yerinə yetirmək istədiyini bildirir və Ştirlits onu gölün kənarındaca iki güllə ilə öldürür. Həddini aşan agent baş ağrısı gətirəndə əlaqəsində olduqları şeflər bəzən belə kəskin qərarlar verə bilirlər.\nSöhbət ödənişli agentlərdən gedəndə isə vəziyyət bir az da qəlizləşir. Pula, başqa imtiyazlara hərislik, hətta karyera yaratmaq istəyində olan agentlər bu halda tez tələyə düşürlər. Xüsusilə, onun yerinə yetirdiyi tapşırıqlar hər gün geniş kütlələrin gözü qarşısında baş verirsə, tapşırıq verən əməliyyat işçisinin və ya əlaqəsində olduğu hansısa məmurun (bəzən belə də olur) qəzəbinə tuş gəlirlər.\nBelə birinin əməlləri, hərəkətləri çoxdan şübhə yaratsa da, son günlərdə göstərdiyi performansı onun məxfi əməkdaş statusunda olduğunu açıq ifşaya yaxınlaşdırır. Əlaqəsində olduğu məmur və ya əməliyyat işçisi bu situasiyanı dəyərləndirib, onun ipini çəkməsə “çovdarlıq tarlasının “Mirzə”si” bu tarlanı gülüstan hesab edib bülbül kimi oxumağında davam edəcək və o zaman fəsadların yaranması ehtimalı böyük ola bilər. Bunun da konkret səbəbləri var. Məxfi əməkdaşlığa cəlb olunan gündən sonra agentin psixologiyasında müəyyən dəyişikliklər baş verməyə başlayır və bu təbiidir, çünki o öyrəndikcə, öyrədildikcə, təlim-tərbiyə gördükcə tədricən hamıdan şübhələnməyə başlayır. Ona elə gəlir ki, hamı qanunsuz işlərlə məşğul olur, heç kəsi bəyənmir, ən əsası ona elə gəlir ki, küçədə rastlaşdığı, tanışı-bilişi, ona baxan, yan keçən, arxasınca gələn hər kəs agentdir, tapşırıq yerinə yetirir. Vay o gündən ki, adam qələm sahibi ola. O zaman qeyd etdiyimiz səbəblərdən yeri gəldi gəlmədi, hamının bostanına “o agentdir” daşını atmağa başlayacaq.\nYəqin diqqət etmisiniz, kimsə bir-birinə qara yaxanda deyir ki, “o KQB agentidir”, yəni SSRİ KQB-si nəzərdə tutulur. SSRİ KQB-si böyük məktəb idi və bizim qəhrəman nəzərə almalıdır ki, sədaqətlə xidmət etdiyi sistemin yaradıcısı da o təşkilatın generalı idi. Nə olsun ki? Burda qəbahətli bir şey yoxdu, əksinə, dövlətçiliyi generallar yaxşı bilir, amma KQB generalları. Təbii, bunu hansısa BXSS-in milis əlaltısının qorxuducu və alçaldıcı hərəkətlərinin nəticəsində məmurun ixtiyarına verilmiş və onun şirnikləndirici təklifləri ilə razılaşaraq muzdlu əməkdaşlığa başlamış birisinin bu cür dövlətçilik prinsiplərini anlaması çətindir.\nMəxfi əməkdaşın təlim-tərbiyəsi, öyrədilməsi vacib prosedur sayılır. Əks halda Megalomaniya (maniya veliçiya) elementləri – yəni özünü əhəmiyyətli biri bilməsi, populyarlıq, zənginlik, güc, siyasi təsirə malik olması və sairə üstün və aşkar dərəcədə ifadə edilən özünüdüşünmə yaranır və sonda xəstəliyə səbəb ola bilir. O zaman “pozdno Rita”…


Oxu.az - Arda və Berkay arasındakı silahlı dava kameraya düşdü - VİDEO\nArda və Berkay arasındakı silahlı dava kameraya düşdü - VİDEO\nMüğənni Berkay Şahin və Arda Turan arasında olan davanın videosu yayılıb.\nOxu.Az xəbər verir ki, görüntüləri “Kanal D” əldə edib.\nOxu: Arda Turan türk müğənninin burnunu sındırdı\nVideoda onların içəridə dava etdikdən sonra məkandan çıxdıqları görünür. Onları sakitləşdirənlər arasında məkanın sahibi, aktrisa Tuba Büyüküstünün sevgilisi Umut Evirgen, aktyorlar Oğuzhan Koç, İbrahim Büyükakın da olduğu ortaya çıxıb.\nOxu: İstanbul Prokurorluğu Arda Turan barədə istintaq başlatdı\nDaha sonra Berkay xəstəxanaya gedir. Arda Turan isə onun ardınca eyni xəstəxanaya yollanır. Xəstəxanada söhbət edən Arda silahı atəşə hazır vəziyyətə qoyub Berkaya verir. Onlar silahı bir-birinin üstünə atır. Daha sonra silahdan atəş açılır və güllə məkandakı printerə dəyir.\nSilah səsinə rəğmən, heç kimin otağa yaxınlaşmaması da diqqətdən yayınmır. Daha sonra Arda onu gözləyən yoldaşları ilə xəstəxanadan ayrılır. Xəstəxanadan ayrılan zaman onu qarşılamağa gələnlər sırasında müğənni Murat Dalkılıçın da olduğu görünür.\nOxu: Arda Turan Berkayın getdiyi xəstəxanada atəş açıb\nQeyd edək ki, iddiaya görə, Arda Turan məkanda əylənən Berkayın həyat yoldaşı Eda Şahinə söz ataraq, evli olmasa, onu əldə edə biləcəyini deyib. Onun bu hərəkəti isə Berkayın gözündən yayınmayıb və onlar arasında dava yaranıb. Arda Turan Berkayın burnunu sındırıb.\nArda Turan ağır cəzalandıArda Turan hakimə hücum etdi – FOTO + VİDEOArda Turan jurnalisti hədələdi: Sənin başını əzərəm


“SOCAR-ın ləğvi gündəmdə deyil” - » Yenixeber.org - Oxu xəbərin olsun\n“SOCAR-ın ləğvi gündəmdə deyil” - RƏSMİ\nAzərbaycan Dövlət Neft Şirkətinin (SOCAR) ləğvi, transformasiya və ya özəlləşdirilməsi gündəmdə deyil.\nYenixeber.org: Bunu İqtisadiyyat nazirinin müavini Rövşən Nəcəf Real TV-ə müsahibəsində deyib. Onun sözlərinə görə, SOCAR ilə əlaqəli əsas məqsəd strukturu beynəlxalq bazarlarda daha güclü və rəqabətli etməkdir.\n"Bu hədəflərə əsasən islahatlar aparıldı və SOCAR Müşahidə Şurasının formalaşması ilə nəticələndi", - deyən Rövşən Nəcəf qeyd edib ki, Müşahidə Şurasının formalaşdırılması Azərbaycan Dövlət Neft Şirkətinin korporativ strukturunun yaradılmasına yönəlib:\nNazir müavini, həmçinin uzunmüddətli perspektivdə alternativ və digər enerji mənbələri istehlakının artmasının, neft və qaz şirkətlərinin dövrün gerçəkliklərinə cavab verməsinin zəruriliyini vurğulayıb. Bildirib ki, SOCAR-da davamlı rəqabət qabiliyyətinin təmin edilməsinə yönəlmiş islahatlar aparılır.\nTarix: 30-01-2021 21:47\nMikayıl Cabbarov SOCAR-dan danışdı\nDövlət Neft Şirkətinin Müşahidə Şurasının tərkibi təsdiqlənib -SİYAHI\nSOCAR - neft emalı və neft-kimya məhsullarının ixracını 22% artırıb\nNeft Emalı Zavodunda təmir işləri noyabrın əvvəlində yekunlaşacaq –SOCAR\nKeçən il SOCAR üzrə neft emalı azalıb


«Qalatasaray» məğlub oldu\n2022, 22 May, bazar, Bakı vaxtı 18:56\nCristiano Ronaldo qələbəni qeyd edərkən\nAprelin 3-də UEFA Çempionlar Liqasının 1/4 finalında iki oyun keçirilib.\nMadriddə «Real»la qarşılaşan Türkiyənin «Qalatasaray» komandası 3:0 hesabı ilə məğlub olub. Qolları 9-cu dəqiqədə Cristiano Ronaldo, 28-ci dəqiqədə Benzema, 72-ci dəqiqədə Higuain vurub.\n«Malaga» (İspaniya) – «Borussiya» (Dortmund, Almaniya) qarşılaşmasında heç-heçə olub - 0:0.\nAprelin 9-da cavab qarşılaşmaları keçiriləcək.


Əl-Qaidə liderindən Qüdslə bağlı çağırış: Yeganə yol cihaddır – Turkustan.info\nƏl-Qaidə liderindən Qüdslə bağlı çağırış: Yeganə yol cihaddır\nƏl-Qaidə lideri Eymen El-Zəvahiri Qüds üçün cihad çağırışı edib.\nTurkustan.info türk mediasına istinadən xəbər verir ki, Zəvahiri verdiyi açıqlamasında bunları deyib:\n“ABŞ-ın səfirliyini Təl-Əvivdən Qüdsə köçürməsi fələstinlilərin bir daha arxadan bıçaqlandığını göstərərək Amerikanın qarşılıqlı anlaşma məsələsindəki həqiqi simasını və saxtakarlığını bir daha üzə çıxarmış oldu”.\n5 dəqiqəlik videogörüntülü danışan Zəvahiri sözlərinə bunları da əlavə edib:\n“Tramp bu qərarı ilə xaç yürüşü planlarının çoxdan başladığnı açıq şəkildə bəlli etdi. Müsəlmanların bu qərara qarşı hərəkətə keçib cihad etməsi lazımdır”.\nXatırladaq ki, 2011-ci ildə Usama bin Ladinin öldürülməsindən sonra Əl-Qaidənin lideri olan misirli həkim Zevahiri Fələstin hökumətini xain elan edərək “Bunlar Fələstini satdı” deyib. Bundan başqa, Zəvahiri müsəlman ölkələrinin uğursuz olduğunu və yeganə çarəsinin İslam şəriəti olduğunu vurğulayıb.\nƏl-Qaidə lideri sözlərini bu şəkildə yekunlaşdırıb:\n“Bunlar (Qərb) müzakirələrdən, oturub danışmaqdan anlamır və bu yol fayda vermir. Anladıqları yeganə şey və yeganə həll dirəniş və cihaddır”.\nQeyd edək ki, bu gün ABŞ səfirliyi Təl-Əvivdən Qüdsə köçürüləcək. Bununla bağlı Qüdsdə böyük şənlik keçiriləcək. İsrail təhlükəsizlik qüvvələri bu günü qeyd etmək üçün yüksək səviyyəli tədbirlər görüb. /A24.az/


Familiyasında 35 herf olan qadın - Azadliq Xeber\nFamiliyasında 35 herf olan qadın\nFamiliyasında 35 hərf olan qadın\n02.08.2016 / 07:04 xeber –\nHavay sakini olan qadın uzun müddət davam edən mübarizəsində qalib gəlib.\nLent.az-ın “musavat.com”-a istinadən xəbərinə görə, familiyasında 35 hərf olan qadın tam adı və familiyasının sürücülük və şəxsiyyət vəsiqəsinə tam yazılmasına nail olub.\nAd-soyadı Cenis Lokelani Keihanaikukauakahihuliheekahaunaele olan qadının mübarizəsinə səbəb kompüter proqramında ad-soyadın 34 işarə ilə məhdudlaşması olub. Proqramı bütün ştat üzrə dəyişəndə limit 40 işarəyə qədər artacaq. Qadının mübarizəsinə səbəb isə yol polisinin davranışı olub. Nəzakətsiz polis öncə onun soyadını lağa qoyub və ona qızlıq familiyasını qaytarmağı tövsiyə edib. Cenisin qızlıq familiyası isə Vort olub.\nO, ərinin familiyasını 1992-ci ildəki toyundan sonra götürüb. Hazırda dul qadın olsa da, Cenis soyadını dəyişməməkdə israrlıdır. Amerikalının sözlərinə görə, soyadının açması ibrətamizdir: “İnsanları xaos zamanı ayağın qaldırıb bir istiqamətə yönləndirən qüvvə onu qeyri-müəyyənlikdən də xilas edəcək”.


Cari ilin 17-18 oktyabr tarixlərində İstanbul şəhərində Türkiyənin Boğaziçi Universiteti, Ümumdünya Əqli Mülkiyyət Təşkilatı (ÜƏMT), Türkiyə Patentvə Əmtəə Nişanları İdarəsi (TÜRKPATENT), Avropa Patent İdarəsinin birgə təşkilatçılğı ilə əqli mülkiyyətin idarə edilməsi üzrə 9-cu beynəlxalq konfrans keçirilib.\nTədbirin plenar iclasını TÜRKPATENT-in rəhbəri Habip Asan və Boğaziçi Universitetinin rektoru professor Mehmed Özkan açmışlar. Mehmet Özkan öz çıxışında 2011-ci ildən etibarən hər il mütəmadi olaraq Boğaziçi Universitetinin ev sahibliyi etdiyi əqli mülkiyyətin idarə edilməsi üzrə bu konfransın keçirildiyini qeyd edib və bu tədbirlərdə əqli mülkiyyət sahəsininmövcud gündəliyinin həssas problemlərinin müzakirə edildiyini bildirmişdir.\nDavam edən plenar iclasda və müxtəlif panellərdə“Əqli mülkiyyətin idarəedilməsinə diqqətin artırılması”, “Əqli mülkiyyətin kommersiyalaşdırılması təcrübələri”, “Universitetlərdə əqli mülkiyyət siyasəti” və digər mövzular üzrə çıxışlar və təqdimatlar olmuşdur.\nAzərbaycan Respublikasının Əqli Mülkiyyət Agentliyinin Beynəlxalq əlaqələr və informasiya şöbəsinin aparıcı məsləhətçisi Simuzər Abdullayeva “Əqli mülkiyyətin kommersiyalaşma təcrübəsi” panelində “Texnologiyaların transferi və əqli mülkiyyət nəticələrinin kommersiyalaşdırılması: Azərbaycan təcrübəsi və perspektivlər” adlı təqdimat ilə çıxış etmişdir.\nS.Abdullayeva ölkəmizin ÜƏMT ilə əməkdaşlığının uğurla davam etdiyini bildirmiş və bu təşkilatın oktyabr ayının birinci dekadasında keçirilmiş Baş Assambleyasında Azərbaycanın əqli mülkiyyət sahəsi üzrə nailiyyətlərinə yüksək qiymətverilərək, bu təşkilatın aparıcı bölmələrində ölkəmizin təmsil olunmasına diqqəti yönəltmişdir.


“Qara Qarayev. Yol” sənədli filmi təqdim edildi » Butov.az\nTarix : 20-12-2018, 13:08\nNizami Kino Mərkəzində dahi Azərbaycan bəstəkarı Qara Qarayevə həsr olunmuş "Qara Qarayev. Yol" sənədli filminin təqdimatı keçirilib.\nButov.az Olaylar.az-a istinadən bildirir ki, film Mədəniyyət Nazirliyinin sifarişi ilə Rusiyanın "Divi" telekompaniyası tərəfindən ərsəyə gəlib.\nTəqdimatda sənədli film haqqında məlumat verilib. Bildirilib ki, film bəstəkarın həyat və yaradıcılığına həsr olunub. Prezident İlham Əliyevin müvafiq Sərəncamı ilə bu il Qara Qarayevin anadan olmasının 100 illiyi ölkəmizdə geniş qeyd edilməkdədir. Eyni zamanda, 2018-ci ilin fevral ayından başlayaraq Rusiya, Türkiyə, Amerika, Fransa, Belçika, Avstriya, Almaniya, Böyük Britaniya, İsrail, Polşa, Macarıstan, Gürcüstan və Ukraynada dahi bəstəkara həsr olunmuş geniş tərkibdə tədbirlər, yubiley gecələri keçirilib. Beynəlxalq təşkilatların təşəbbüsü ilə 2018-ci il bütün türk dünyasında "Qara Qarayev ili" kimi qeyd edilib. Bəstəkarın yubileyi Fransada UNESCO-nun mənzil-qərargahında keçirilib. Qara Qarayevin bəstələri "MEZZO" musiqili kanalında səsləndirilib. Bu gün isə yubiley tədbirlərinin yekunu olaraq Mədəniyyət Nazirliyinin sifarişi ilə hazırlanan "Qara Qarayev. Yol" sənədli filminin təqdimatı keçirilir.\nFilmin ssenari müəllifi Nina Smirnova, operatoru Dmitri Novoselov, icraçı prodüseri Dmitri Dulov, maliyyə direktoru isə Vera İlyinadır. Film ilk dəfə Rusiyanın "Mədəniyyət" kanalında nümayiş etdirilib.


Uşaqlar üçün növbəti laboratoriya təlimi təşkil olunub - FOTO\n12:57 16 Mart 2015\n14 mart tarixində IDEA İctimai Birliyi və “Sevimli bala” təşkilatının birgə həyata keçirdikləri “Uşaqlar üçün laboratoriya” layihəsi çərçivəsində növbəti təlim keçirilmişdir.\nTəlimin gedişində “gənc təbiətsevərlərə” bitkilər üçün həyati əhəmiyyət kəsb edən fotosintez prosesi izah edilmiş, bir sıra güllərin daxili və xarici quruluşu haqqında ətraflı məlumat verilmişdir. Uşaqlar üçün yaradılmış kiçik laboratoriyada onlar Novruz bayramının simvolu olan səməninin əkilməsi və yetişdirilməsinin sirlərinə yiyələnmiş, həmçinin təbii şəkildə güllərdən ətirlərin hazırlanması prosesini müşahidə etmişlər.\nIDEA İctimai Birliyi və “Sevimli bala” təşkilatının birgə həyata keçirdiyi “Uşaqlar üçün laboratoriya” layihəsi çərçivəsində təşkil olunan təlimlər barədə mütəmadi olaraq mətbuatda elanlar verilir.\nXəbərin orijinal ünvanı: http://news.milli.az/society/329854.html\nUşaqlar növbəti laboratoriya təlimi təşkil olunub FOTO


Milli.Az deyerler.org-a istinadən bildirir ki, təfsirçilərin nəzərinə görə bu ayə o zaman nazil olmuşdur ki, kafirlər atəş və yağış barəsində gələn əvvəlki ayələrə irad tutub, deyirlər ki, Allah bu şeylərdən daha ucadır ki, belə məsəllər çəksin. Bu zaman həmin ayə nazil olur və onlara cavab verir.\n2. O zaman ki, qarşı tərəf səni təhqir edər, sən çalışarsan ki, misal çəkməklə onun sözünün zəifliyini göstərəsən. Bəzən bu təhqirlərin cavabını həmin kiçik həşəratların adını çəkməklə etmək münasib olur. Çünki səmanın və ya kainatın misalını çəkmək belə hallarda çox da uyğun deyildir. (Həvzəh)\nBeləliklə deyə bilərik ki, Allah istər ən kiçik varlığı olan ağcaqanadın misalını çəksin, istərsə də kainat kimi böyük yaratdığının - hər birində minlərlə hikmət gizlənmişdir. Bu hikmətləri dərk etmək isə biz insanların boynuna düşür.\n09:44 9 856 "Survivor 2020"də gözlənilməz qərar - Acun Pərvizi oyundan kənarlaşdırdı - VİDEO\n30 Mart 20:20 9 268 Azərbaycanda vətəndaşların küçəyə çıxışı məhdudlaşdırıldı - Yeni qaydalar\n30 Mart 21:35 8 201 Nazirlər Kabinetindən evdən çıxmasına məhdudiyyət qoyulan aşağı təminatlı vətəndaşlarla bağlı AÇIQLAMA\n30 Mart 20:50 7 456 Operativ Qərargah: Yalnız bu sahələrin fəaliyyətinə icazə verilir - SİYAHI\n16:52 6 515 Bakı metrosu bu tarixədək fəaliyyətini dayandırır\n30 Mart 20:45 5 866 Əlahiddə Ümumqoşun Ordunun dağlıq bölmələrində möhkəm müdafiə potensialı yaradılıb - FOTO\n30 Mart 22:15 5 653 Bakıda nəqliyyat vasitələrinin hərəkətinə məhdudiyyət qoyula bilər - RƏSMİ\n28 Mart 20:55 110 931 Rus yazıçıdan sensasiya: Koronavirus yoxdur, məqsəd...\n30 Mart 13:30 107 551 "Mənə xərclədiyi pullara baxmadım, iy gəlirdi deyə ayrıldım" - Könül\n28 Mart 08:52 73 584 Bu ölkə koronavirusla mübarizədən imtina etdi - Ölənlərin sayı isə artmaqda davam edir\n29 Mart 20:55 44 245 "Vətəndaşlara 250 manat yardım" ilə bağlı rəsmi açıqlama\n28 Mart 19:55 43 008 Koronaya yoluxma zamanı bunlar baş verir – Mütləq bilin!\n26 Mart 20:20 30 796 Fransadan ilginc iddia: “Bu məhlul koronaviruslu xəstələrin hamısını sağaldıb”\n28 Mart 22:55 24 067 Türk professordan sensasiyalı resept: “Koronovirus qorxulu deyil, bunu etsəniz...”\n17:57 26 Elza Seyidcahandan koronavirus "şeiri"- Biz olaq əkə, sən bizə ləkə...


Aleksandr Proxanov: “Makron Ermənistanı dəstəkləmək istəyirdi. O nə əldə etdi? Heç nə” – RİA24.AZ\n30 Sentyabr 2021 ferzeliyev\t0 Comments\n“Moskva geri dönməyə çalışır, amma başa düşmək lazımdır ki, boşluq dərhal Qərb tərəfindən dolduruldu. Sonra başqa bir rəqib gəldi – Çin. İndi burada Türkiyə də var. Müasir postsovet, Asiya məkanı çox çətin rəqabət yeridir. Orada Çin, Avropa (əsasən anqlo-sakslar) və Türkiyə mübarizə aparır”, – deyə Aleksandr Proxanov qeyd edib.\n– Cənubi Qafqazda Rusiya və Türkiyə kifayət qədər yaxından əməkdaşlıq edir. Söhbət Qarabağdan gedir. Rusiya-Türkiyə Birgə Monitorinq Mərkəzi yaradılıb.\n– Rusiya ilə Türkiyə arasında əməkdaşlıq mürəkkəb və eyni zamanda praqmatikdir. Rəqabət var. Xatırlayaq ki, Türkiyə Krımı Rusiya ərazisi kimi tanımır. Amma eyni zamanda bir sıra digər məsələlərdə də əməkdaşlıq edirik. Moskvanın xoşuna gəlir ki, Ankara Rusiyadan silah sistemləri alaraq Qərblə toqquşmalara getməyə hazırdır. Turistlərimiz Türkiyəyə gedir. Rusiya bir vaxtlar Türkiyə tərəfinə çevriliş ehtimalı barədə xəbərdarlıq etmişdi. Ancaq bir Rusiya təyyarəsi də vuruldu. Yəni, bu, ziddiyyətli münasibətlərin ən çətin qarışığıdır.\n– Bəs Qərbin Qarabağ probleminin həll olunduğunu qəbul etmək istəməməsini nə ilə izah etmək olar?\n– Onların əlləri boş qaldı. İndi Qərbdə nə istəsələr deyə bilərlər. Xatırlayaq ki, həmin Fransa prezidenti Emmanuel Makron keçən ilki müharibə zamanı Ermənistana dəstək olmaq istəyirdi. O nə əldə etdi? Heç nə. Buradakı digər xarici oyunçular Rusiya və Türkiyədir.\n← Mübariz Mənsimov doğma qardaşını da aldadıbmış: Erməni və mafiya ilə əlaqəsi var – VİDEO\nİlham Əliyev Dövlət Agentliyinə 6 milyon manat ayırdı →\nBöyük Britaniya səfiri Azərbaycan sülhməramlılarına təşəkkür etdi – FOTO\n31 Avqust 2021 ferzeliyev\t0


Mitinq və yürüşlər yoluxmanı artırdımı? – Novator.az\nKoronavirus infeksiyasından qorunmağın yollarından biri sosial məsafə gözləməkdir. Buna görə də mütəxəssislər pandemiyanın davam etdiyi dövrdə adamların bir yerə toplaşmasını məsləhət görmürlər: bu, yoluxmanı artırır. Amma qəribədir ki, belə bir zamanda ABŞ-da keçirilən kütləvi etiraz aksiyalarının yoluxmalarda sıçrayışa gətirmədiyi üzə çıxıb.\nMay ayının 25-də ABŞ-ın Minneapolis dairəsində ağdərili polislər Corc Floyd adlı qaradərili vətəndaşı öldürəndən sonra ölkənin bir sıra yerlərində günlər uzunu kütləvi etiraz aksiyaları – mitinq və yürüşlər keçirilib.\nNovator.az xəbər verir ki, kütləvi aksiyaların koronavirusa yoluxmalarda sıçrayışa səbəb olmadığını amerikalı epidemioloqlar məhz Floydun ölümü ilə bağlı keçirilən mitinq və yürüşləri araşdırarkən üzə çıxarıblar.\nAmerikalı mütəxəssislər aksiyaların yoluxmanı gücləndirməməsini bir neçə amillə izah edirlər.\nBirincisi, heç də hamı etiraz aksiyalarına çıxmır.\nİkincisi aydın olub ki, aksiyalar bu tədbirlərə qoşulmayan adamları daha ciddi ehtiyat tədbirləri görməyə meyilləndirib. Aksiyalar keçirildikcə onlar əvvəlkindən də artıq evə qapanıblar, çölə çıxmamağa çalışıblar. Çünki aksiyaların onların yaşadığı yerlərdə (qəsəbədə, şəhərdə, bütövlükdə ştatda) virusun yayılmasını gücləndirəcəyindən qorxublar. Bu qorxu isə müsbət effekt verib: əhalinin bir hissəsi (etirazçılar) küçələrə çıxsa da, daha artıq hissəsi (etirazlara qoşulmayanlar) daha inadkarlıqla evdə oturub.\nÜçüncüsü, hesablamalar göstərib ki, aksiyaçılar arasında da virusa yoluxanların sayı çox olmayıb. Məsələn, etirazların strat götürdüyü Minneapolis dairəsində aksiyaçıların 1,8 faizi koronavirusa yoluxub. Minneapolis dairəsinin daxil olduğu Minnesota ştatında isə etrazçılar arasında yoluxma 3,6 faiz olub. Sitl qəsəbəsində aksiyaçıların 1 faizi, Boston şəhərində 2,5 faizi etiraz günlərində virusa yoluxub. Kütləvi aksiyalara qoşulanlar arasında ən çox yoluxma Kinq dairəsində qeydə alınıb: 6,3 faiz.\nEtirazçılar arasında yoluxmaların azlığı onların həm aksiyaya maska taxıb çıxmaları, həm də əksərinin gənc olması ilə izah edilir. Üstəlik, aksiyalar qapalı yerlərdə yox, açıq havada keçirilib. Koronavirusun isə açıq havada o qədər də geniş yayılmadığı bəllidir.\nAmerikalı epidemioloqlar onu da deyirlər ki, ola bilsin, aksiyalar zamanı nəzərdən qaçan, özünü ciddi simptomlarla büruzə verməyən yoluxmalar da baş verib. İstənilən halda aksiyalarda yoluxmalar barədə statistik göstəricilər təxmini xarakter daşıyır.\n2019-cu ilin dekabrında Çində üzə çıxaraq dünyanı bürüyən koronavirus xəstəliyi indiyədək 485 mindən çox adamın həyatına son qoyub. Hazırda dünyada bu virusa yoluxanların sayı 10 milyon nəfərə yaxındır.\nƏn çox yoluxma və ölüm ABŞ-da qeydə alınıb. İyunun 25-nə olan məlumata görə, ABŞ-da 2 milyon 460 mindən çox adam koronavirusa yoluxub, 124 mindən çox xəstə vəfat edib.\nAzərbaycanda ilk yoluxma fevralın 28-də qeydə alınıb. İyunun 25-dək 15 minə yaxın adam yoluxub, 180 xəstə dünyasını dəyişib.


Kəpənəkçidə Zəlimxan Yaqub adına Poeziya Evi tikiləcək » Qafqazinform.az\nAzərbaycanın xalq şairi, “Şöhrət” və Gürcüstanın “Şərəf” ordeni laureatı Zəlimxan Yaqubun anadan olduğu Gürcüstanın Kvemo Kartli-Borçalı bölgəsinin Bolnisi rayonunun Kəpənəkçi kəndində Zəlimxan Yaqub adına Poeziya Evi tikiləcək.\nQafqazinform.az xəbər verir ki, kənd ağsaqqalı, Gürcüstan parlamentinin sabiq deputatı Ramiz Bəkirov Azərtac-a Bolnisi rayon bələdiyyəsinin Kəpənəkçi kənd əhalisinin, eləcə də Zəlimxan sevənlərin müraciətinə müsbət cavab verdiyini bildirib. Bələdiyyə Kəpənəkçi kəndində Zəlimxan Yaqub adına Poeziya Evinin tikintisinə razılıq verib və torpaq sahəsi ayırıb.\nOnun sözlərinə görə, yaxın günlərdə yeni mədəniyyət ocağının eskiz layihəsi də təsdiq olunacaq və tezliklə tikintiyə başlanılacaq.\nQeyd edək ki, yanvarın 23-də Kəpənəkçi kəndində xalq şairinin anadan olmasının 70 illiyi geniş qeyd olunacaq.\nİrəvanda aksiyalar başladı-YENILƏNIB\nBakıda avqustun 9-da havanın hərarətində yeni rekord qeydə alınıb


İnterpol Hüseyn Abdullayevin axtarışını dayandırıb » GundemXeber İnformasiya Portalı\nGundemxeber.az » Manşet » İnterpol Hüseyn Abdullayevin axtarışını dayandırıb\nİnterpol Hüseyn Abdullayevin axtarışını dayandırıb\nTarix: 1-09-2014, 14:27 Bölmə :Manşet Baxış: 334\n“Bu fakt sübut etdi ki, mənə qarşı olan ittihamlar saxtadır”\nKeçmiş millət vəkili: “Artıq dünyanın bütün ölkələrinə sərbəst şəkildə gedib-gələ biləcəm, Azərbaycandan başqa”\nİnterpol təşkilatı 2014-cü ilin avqustundan Azərbaycan Milli Məclisinin keçmiş üzvü Hüseyn Abdullayevin axtarışını dayandırıb. Yada salaq ki, Hüseyn Abdullayev haqqında İnterpol xətti ilə axtarış Azərbaycan dövlətinin müraciəti əsasında həyata keçirilirdi. Bir müddət öncə Azərbaycandan gedən Hüseyn Abdullayevə Almaniya 2014-cü ildən siyasi sığınacaq verib.\nKeçmiş millət vəkilinin “Yeni Müsavat”a göndərdiyi açıqlamanı təqdim edirik:\n“Hörmətli həmvətənlərim, sevimli xalqım!\nSizin nəzərinizə çatdırıram ki, vəkillərimin uzun müddətdir\napardığı qarşılıqlı yazışmaları nəticəsində mərkəzi Fransanın Lion şəhərində yerləşən Beynəlxalq Polis Təşkilatı (İnterpol) avqust ayından mənim haqqımda axtarışı öz rəsmi veb səhifəsindən çıxarıb.\nHesab edirəm ki, belə bir mühüm faktın özü mənim nə qədər günahsız olduğumu bir daha təsdiq edir. Eyni zamanda bu hadisə onu göstərir ki, Azərbaycanda mənə yönələn ittihamlar tamamilə saxta, qərəzli və siyasi motivlidir.\nDəyərli dostlarım! Bundan sonra Azərbaycandan başqa bütün ölkələrə sərbəst gediş-gəliş imkanım var. Azərbaycana gəlişimi isə haqqımda saxta ittihamlarla qaldırılan cinayət işi əngəlləyir. Mənə və ailəmə qarşı basqılar bu gün də davam edir. Belə çətin durumda mənə dəstək olan bütün insanlara dərin təşəkkürümü çatdırıram. Ayrıca, qarşılaşdığım çətin hüquqi sürəcdə hüquqi dövlət olduğunu bir daha təsdiqləyən, insan hüquq və azadlıqlarını, ədalətli olmağı öz dövlət idarəçiliyində təməl prinsip sayan Almaniya dövlətinə minnətdarlığımı ifadə edirəm”.


Makiyaj çantanızda nə var? » Qadınlar.Co - Qadınlara Özəl Paylaşımlar\nMakiyaj çantanızda nə var?\nGetdikcə ağırlaşan makiyaj çantalarına əl atma zamanı çoxdan gəldi. Etməmiz lazım olan içindəkiləri bir masaya boşaltmaq və içlərindən yalnız 5 dənəsini seçib çantaya geri qoymaq...\n1.Kirpik üçün tuş\nSəhər sürdüyün kirpik üçün tuşdan gün içində nə qədəri qala bilər ki? Buna görə olmazsa olmazların ilki kirpik üçün tuş. Gün içində edəcəyin kiçik bir tuş gözlərinə canlılıq qatacaq.\nXüsusilə qış aylarında quruyan dodaqlarımızı nəmləndirməsi üçün sıx-sıx pomada istifadə edərik. Maye pomadalardan da seçim edə bilərsiniz. Həm dodağınızın nəmlilik müddətini uzadar həm də dodaq ətrafınızı rahatca təyin edərsiniz.\nDoğru seçilmiş keyfiyyətli bir pudra hamar görünən bir dərinin vazkeçilməzidir. Qış aylarında quruyan dərinin üzərində marka marka bir görünüş olmasını istəmirsinizsə toz pudra istifadə etməməlisiniz.\nYaz aylarında pudradan əvvəl ən faydalı makiyaj altı bəzi nəmləndiricidir. Dəri tipimizə uyğun nəmləndiricimizi bütün qış yanımızdan ayırmamalıyıq. Üzərinə sürəcəyin pudranın rəngini qüvvətləndirmək və daha hamar bir görünüş vermək üçün dəri rəngindəki nəmləndiriciləri təcrübə edə bilərsiniz.\nDərinin marka marka olmaması üçün kremsi ənliklər istifadə edə bilərsiniz. Əgər iki fərqli rəngin olduğu ənliklərdən istifadə edirsinizsə digər rəngi də gözlərinizin üzərinə fara olaraq tətbiq edə bilərsiniz. Parfümerilərdə həm pomada, həm ənlik, həm də fara olaraq istifadə edilə bilən məhsullar satılmaqdadır. Bunlar çox məqsədli olması baxımından son dərəcə praktikdir.


Urmu gölündə suyun həcmi iki dəfə azalıb • Aznews TV\nUrmu gölündə suyun həcmi iki dəfə azalıb\nUrmu gölündə suyun həcmi iki dəfə azalıb. Bu haqda Batı Azərbaycan əyalətinin Bölgəsəl Su Şirkətinin başçısı açıqlama verib.\nYasir Rəhbərdin verdiyi açıqlamada bunu illik yağıntıların azlığı, gölə buraxılmalı olan illik su payının verilməməsi və başqa təbii axıntıların kəskin azalması ilə bağlayıb.\n“İndi göldə qalan suyun həcmi 2 milyard 450 milyon metr mükəəb, su səviyyəsi isə açıq dənizlərin səthinə nisbətdə 1270 metrdir. Bu isə ötən ilin oxşar dövrü ilə müqayisədə 63 santimetr azdır” –deyə, Rəhbərdin qeyd edib.\nOnun sözlərinə görə, ötən ilin bənzər dövründə gölün sahəsi 3470 kilometr morəbbə olmasına baxmayaraq, bu sahə indi 1777 kilometr morəbbəyə qədər, yəni 1701 kilometr kiçilib.\n“İndi Batı Azərbaycanın 14 su səddində olan ümumi su həcmi 590 milyon metr mükəəbddir. Ötən ilin oxşar dövrü ilə müqayisədə su sədlərində olan su həcmində yüzdə 23 azalma qeydə alınıb”-deyə, bölgə Su Şirkətinin başçısı bildirib.\nYasir Rəhbərdin dey ayının ortalarında Tehranda İran prezidenti İbrahim Rəisinin yanında Urmu gölünün canlandırılması məsələlərinin müzakirəsinə aid toplantının keçiriləcəyini deyib və artırıb ki, bu toplantında gölə buraxılmalı olan illik su həcmi bəlli olacaq.\nErmənista Azərbaycanlıları "etnik təmizləməyə məruz qoyub "


Öddaşı xəstəliyinin kliniki şəkli » İmmunitet.az xəsətəliklərlə mübarizə aparan tibbi portal\nBaxış sayı: 435 640\nÖddaşı xəstəliyinin kliniki şəkli.\nÖddaşı xəstəliyində orqanizmdə fiziki-kimyəvi dəyişikliklər və xəstəliyin kliniki təzahürləri nəzərə çarpmır. Öd kisəsində olan daşlar çox vaxt digər xəstəliklərə qarşı yoxlamalar zamanı aşkarlanır. Bəzən isə öd kisəsində olan kiçik bir daş belə gərginlik yaradır və öz əlamətlərinin göstərir. Buna görə də öddaşı xəstəliyinin simptomları aşağıdakılardan asılı olur:\n– daşların sayından\n– daşların ölçüsündən\n– daşların yerləşməsindən\n– iltihabi prosesin aktivliyindən\n– öd çıxarışı sistemin funksional vəziyyətindən.\nÖd kisəsinin cismi və dibində yerləşən daşlar kisənin boynuna və kisə axacağına düşməyənə və iltihablaşmayana qədər klinik olaraq özülərini biruzə vermir. Daş öd axarına düşdükdə sancı tutmaları verir, iltihablaşdıqda isə xolesistit əlamətləri meydana çıxır.\nÖddaşı xəstəliyi öz əlamətlərini yağlı, kəskin, ədviyyatlı, hisə verilmiş qidanın qəbulu, fiziki və emosional gərginlikdən sonra, infeksiya olduqda, əyilmiş vəziyyətdə durduqda biruzə verir. Bu zaman ağrı sağ qabırğaaltında əmələ gəlir, sağ kürək və kürəkaltı nahiyyəyə irradiasiya edir. Bəzən ağrılar atipik əlamətlərlə ortaya çıxır. Belə ki, bəzən xəstələrin bel və ürək nahiyyələrində ağrılar meydana çıxa bilir. Ağrı epiqastral nahiyyədə olduğu zaman meteorizm və dəyişkən nəcis ifrazı ola bilir. Öddaşı xəstəliyinin sancısı bəzən temperaturla müşahidə edilir. Bu adətən iltihab və intoksikasiya olduqda baş verir.\nÖddaşı xəstəliyi zamanı obyektiv müayinədə qarının köpməsi, qarının ön divarının gərginləşməsi, öd kisəsi nahiyyəsinin ağrılı olması müşahidə edilir.\nDiaqnozun qoyulmasında rentgenoqrafiyanın, USM-in nəticələri əsas götürülür.\n"Öddaşı xəstəliyinin kliniki şəkli" haqqında müzakirə


İmişli Təhsil Şöbəsinin vəzifəli şəxsləri məsuliyyətə cəlb olunacaq | 24saat\nHesablama Palatasının Kollegiyası dövlət büdcəsinin yerli xərclərindən 2013-2015-ci illərdə və 2016-cı ilin 1-ci rübündə İmişli rayon Təhsil Şöbəsinə ayrılmış vəsaitlərin proqnozlaşdırılması və istifadəsi vəziyyəti ilə bağlı keçirdiyi auditin nəticələrini açıqlayıb.BUNLARA DA BAXIN\n2015-2016-cı dərs ilində rayonun ümumtəhsil məktəblərində vakant olan 125 yer üçün (1581 saat dərs yükü) kadr sifarişi verilib. Vakant yerlər üzrə ən çox tələbat əsasən informatika, kimya, fizika, Azərbaycan dili və ədəbiyyatı müəllimlərinə olub. Təhsilin keyfiyyət göstəricilərinin təhlili nəticəsində attestat alanların yalnız 40,9%-nin qəbul imtahanlarında iştirak etmək üçün müraciət etdiyi, onlardan 46,2%-nin tələbə adını qazandığı, rayon abituriyentlərinin ana dili, ədəbiyyat, riyaziyyat, kimya, biologiya, tarix, coğrafiya və ingilis dili fənləri üzrə göstəricilərinin respublikanın orta göstəricilərindən aşağı olduğu müəyyənləşib. Qəbul imtahanlarında 56 məktəbin məzunu iştirak etsə də, 3 məktəb üzrə ali təhsil müəssisəsinə heç kim qəbul ola bilməyib. 1 məktəb üzrə ümumiyyətlə qəbul üçün sənəd verən olmayıb, 1 məktəb üzrə qəbul imtahanlarında iştirak edən abituriyentlərin sayı məzunların 10%-dən az olub. 3 məktəb üzrə abituriyentlərin topladığı orta bal 100-dən aşağı olub.\tƏməyin ödənilməsi ilə bağlı fəaliyyətin araşdırılması nəticəsində müəyyən olunub ki, lazımi avadanlıqlarla təchiz edilmədiyi halda tədris kabinetinə rəhbərliyə görə, kompüterlərə xidmət üçün laborant ştatları fəaliyyət göstərsə də informatika fənnini tədris edən müəllimlərə kompüterlərə xidmət üçün, normadan artıq saxlanılmış tədris kabinetinə rəhbərliyə görə, şagirdlərin sayı normadan az olan siniflərin yarımqruplara bölünməsi və dərslərin normadan artıq tarifləşdirilməsi səbəbindən şöbə artıq əmək haqqı ödəyib. Audit prosesində əvəz edilməmiş, lakin əvəz edilməsi rəsmiləşdirilmiş dərs saatlarına görə, həmçinin əvəzetmə zamanı əvəz edən müəllimlərə düzgün olmayaraq dərnək, uşaq birliyi təşkilatı, sinif və kabinet rəhbərlikləri üzrə vəzifələrin əvəz olunmasına görə də əlavə haqq müəyyənləşdirilərək ödənildiyi müəyyən olunub. Az kontingentli ibtidai siniflərin komplektləşdirilməsinin düzgün aparılmaması və siniflər üzrə şagirdlərin say həddinin gözlənilməməsi nəticəsində artıq və paralel siniflər yaradılıb və nəticədə artıq büdcə vəsaiti icra edilib. Şöbə tərəfindən məzuniyyət günləri ilə üst-üstə düşən bayram günlərinin məzuniyyətin təqvim günlərinə daxil edilməsi və artıq hesablanmış iş günləri üçün əmək haqqı ödənilməsi, gənc mütəxəssislər üçün əlavə güzəştlər və stimullaşdırıcı tədbirlərin müəyyən edilməsi ilə bağlı müvafiq qərarla təsdiq edilmiş müddətlərin gözlənilməməsi səbəbindən artıq əmək haqqı və kompensasiya ödənilməsi hallarına yol verilib. Nazirlər Kabinetinin “Ümumi icbari təhsil fondu haqqında Əsasnamə”nin təsdiq edilməsi barədə 1998-ci il tarixli 79 nömrəli qərarına 29 mart 2010-cu il tarixli, 53 nomrəli Qərarı ilə edilmiş dəyişikliklərlə ümumi icbari təhsil fondu dayandırılsa da, auditlə əhatə olunan dövrdə şöbə 3 halda məktəbli geyim formaları və 3 halda isə idman geyim formaları alıb. Həmçinin şöbənin balansında olan təhsil müəssisələrində istifadə olunan əmək haqqı cədvəlləri və tabel formalarının təhsil müəssisələrinin özləri tərəfindən hazırlansa da, bu materialların alınması üçün vəsait ödənilməsi səbəbindən səmərəsiz xərcə yol verilib. Bir sıra hallarda vəsaitin satınalma metodlarından istifadə edilmədən xərcləndiyi, alınan malların faktiki alış qiymətlərinin yekun protokolda təsdiq edilmiş qiymətdən yüksək olması, həmçinin malların (işlərin və xidmətlərin) alış qiymətinin orta bazar qiymətlərindən əhəmiyyətli dərəcədə fərqlənməsi nəticəsində artıq xərcə yol verildiyi müəyyən olunub. Əsaslı təmir işlərinin ehtimal olunan dəyərinin düzgünlüyü müvafiq mərkəzi icra hakimiyyəti orqanı tərəfindən müəyyən edilməyib, əvəzsiz qaydada verilmiş mallar uçota alınmayıb. İstismara verilən 2 məktəb binası balansa götürülsə də, təhvil-təslim aktı ilə məktəblərə verilmiş inventar və avadanlıqlar balansa götürülməyib, əsaslı təmir xərci, cari təmir xərcinin müəyyən edilmiş həddən artıq olan məbləği binaların balans dəyərinə əlavə olunmayıb. Bir neçə halda məktəb binalarına artıq amortizasiya hesablanaraq binaların balans dəyəri azaldılıb. 2015-ci ildə kreditor borcun məbləği 19,7 dəfə artaraq 132,7 min manat olub, həmin məbləğin 98,6%-ni əməyin ödənişi ilə bağlı yaranmış borclar təşkil edib.


Ayaqlarda qabarlar | Xalq təbabəti | Kayzen\nAdətən 1-2 gündən sonra suluq özü özündən deşilir. Bu yerdə olan dəriyə gün ərzində bir neçə dəfə salisil məlhəmi çəkin – bu, yaraya infeksiyanın düşməsinin qarşısını alır. Dediyimiz kimi, quru qabarları (xüsusilə onlar köhnə olduqda) müalicə etmək daha çətindir. Hazırda apteklərdə qabarları xaric etmək üçün çoxlu sayda müxtəlif vasitələr satılır. Onlar qalınlaşmış dərini yumşaldır və bu dəri sonra mexaniki olaraq xaric olunur. Ən sadə və ucuz vasitə — salisil məlhəmidir.\nXüsusi qabar plastırı olan «Salipod» da çox ucuz və effektli vasitədir. Dərini buxara verdikdən sonra qurulayın və qabar yerinə plastır yapışdırıb 1-2 gün saxlayın. Daha sonra plastır çıxarılır və yumşalmış dəri xaric olunur. Kosmetoloji klinikalarda köhnə qabarları tez və ağrısız xaric etmək mükündür. Bunun üçün lazer, maye azot istifadə olunur.\n— 1 diş sarısaq (və ya 1 tikə soğan) çox xırda doğranılır və buxara verilmiş qabarın üzərinə qoyulur. Üzərinə tənzif salfeti qoyun və bintlə bərkidin. Sarımsağı ayaqda axşamdan səhərə kimi saxlamaq lazımdır. Sonra isə ayağı yuyun və yumşalmış dərini xaric edin.\n— Limon qabığı. (İstifadəsi yuxarıda olduğu kimidir.)\n— Kəsilmiş aloe yarpağı. (İstifadəsi yuxarıda olduğu kimidir.)\n— Pomidor dilimi. (İstifadəsi yuxarıda olduğu kimidir.)\n— Dəmrovotu şirəsi də yaxşı effekt verir.\n, ayaqlarda qabarlar


“İçimizdəki ermənilər xaricdəki qohumlarını üstümüzə qısqırdırlar...”\n16:49 24-07-2020 | 177 | Siyasət\nHafiz Hacıyev: "Ermənilərlə qohum olan məmur təbəqəsini təcili hakimiyyətdən uzaqlaşdırmalıyıq"\n“Azərbaycan xalqı çox ağıllı və tarixən qələbələrə nail olmuş xalqdır. Xalq da gördü ki, ölkə başçısıyla xalqın birliyi yaranıb və xarici dövlətlərdə də artıq soydaşlarımız ruhlanaraq mübarizəyə qatıldılar”.\nVersus.Az xəbər verir ki, bunu Moderator.az-a açıqlamasında Müasir Müsavat Partiyasının sədri Hafiz Hacıyev deyib.\nH.Hacıyev xaricdə yaşayan soydaşlarımızı təmkinli olmağa səsləyib:\n“Artıq Azərbaycan xalqının yatan əhval-ruhiyyəsi yenidən oyanıb. Bu bizə bir neçə gün öncə Bakıda keçirilən yürüşdə bəlli oldu. Bu elə bir ruhdur ki, bu coşqunun qarşısında heç kim dayana bilməyəcək. Bunun da əsas səbəbi odur ki, ölkə başçısının son vaxtlar apardığı kadr islahatları, hakimiyyətdə olan rüşvətxorların qovulması, bəzi məmurların nöqsanlarının üzünə deyilməsi millətdə bir ruh yüksəkliyi yaradıb. Azərbaycan xalqı çox ağıllı və tarixən qələbələrə nail olmuş xalqdır. Xalq da gördü ki, ölkə başçısıyla xalqın birliyi yaranıb və xarici dövlətlərdə də artıq soydaşlarımız ruhlanaraq mübarizəyə qatıldılar".\nMMP sədri təəssüflə qeyd edib ki, Elmar Məmmədyarov Azərbaycanın xarici siyasətinə elə zədə vurub ki, bu zədə uzun müddət sağalmayacaq və sağalması üçün vaxt lazımdır:\n"Bizim soydaşlarımızın ermənilərlə açıq mübarizəyə girməsi təqdirəlayiq haldır və ermənilərin qanı içiləsidir. Amma mən təklif edərdim ki, təmkinli olaq. Ermənilər bizim düşmənlərimizdir, torpaqlarımızı işğal ediblər, istərdim ki, o mübarizəni biz Qarabağ torpağında edək. Bu istiqamətdə işlər görülməlidir və o əhval-ruhiyyəni heç kimə qurban verə bilmərik. Düşünürəm ki, Azərbaycanın xarici siyasəti bu günə qədər ölü bir vəziyyətdə olub. Ona görə bir daha təkrar edirəm ki, soydaşlarımız təmkinli olsunlar, təxribata uymasınlar. Biz ermənilərdən qisasımızı Qarabağda almalıyıq. Ermənilərin vəhşiliyinin qarşısını almaqdan ötrü xalqımız bir olmalıdır, çünki onlar çox hiyləgər millətdir. Düşünürəm ki, Moskvada baş verən hadisələr qürurverici haldır, gənclərimizə eşq olsun deyirəm. O cümlədən digər dövlətlərdə də qisas alma əməliyyatı keçirilib, bu da lazımdır, amma bütün hallarda təmkinli olmalıyıq. Qoy ermənilər bizi böyük siyasi münaqişələrə çəkib azərbaycanlıların vəhşi görüntüsünü yaratmasınlar".\n"Nə qədər ki, içimizdəki ermənilər var..."\nH.Hacıyev içimizdəki ermənilərlə də mübarizə aparmağın vaxtı çatdığını deyib:\n"Biz indiki vəziyyətdə cənab prezidenti tək qoya bilmərik. Onun komandası onu həmişə aldadıb və bu gün də aldada-aldada gedir. Müşavirədə ölkə başçısı Zeynal Nağdəliyevdən soruşur ki, “Neftçalada vəziyyət necədir?” Deyir ki, “soruşub sizə deyərəm”. Hansı ki, istənilən saatda məlumat vermək onun borcudur. Bu səbəbdən həm daxildə, həm də xaricdə çox böyük nöqsanlara yol vermişik. Bunları düzəltmək isə asan məsələ deyil. Amma hamımız Ali Baş Komandanın əmrinə tabe olmalı, onun yanında olmalıyıq. İçimizdə satqınlar, ermənilərlə qohumluq əlaqələri olanlar çoxdur. Vaxtilə biz o ermənilərin dəfnində də iştirak etmişik, onların çoxu bu gün vəzifə başındadırlar. Nə qədər ki, içimizdəki ermənilər var, onlar xaricdə yaşayan qohumlarına pas ötürüb, qürurlandırıb, üstümüzə qısqırdacaqlar. Biz bunları da düşünməliyik və ermənilərlə qohum olan məmur təbəqəsini təcili olaraq hakimiyyətdən uzaqlaşdırmalıyıq. Lazım gəlsə, onların adlarını da çəkə bilərik.\nİstərdik ki, bu gün ölkə başçısının uğurlu və təkbaşına apardığı mübarizədə xalqımızın qüvvələri onun yanında olsunlar. Birliyimizi sonadək aparmalıyıq. Cənab prezidentin son aylar apardığı uğurlu siyasət nəticəsində erməni milləti təklənib və düşünürəm ki, biz də əməlimizlə ölkə başçısının yanında olub, ona dəstək olmalıyıq. Bəzi qüvvələr bu birliyi pozmağa çalışır, amma biz bunlardan da özümüzü qorumalıyıq”.


Sənəd (latınca, documentum — nümunə, şəhadətnamə, sübut) - qeyd edilmiş və zaman, məkan üzrə təyin edilmiş informasiyaya malik material daşıyıcıdır. Başqa sözlə, sənəd - hər-hansı faktı və ya hüququ təsdiq edən işgüzar məlumatdır.\nMüəssisənin mühasibat uçotunda əks olunan hər-bir təsərrüfat əməliyyatı sənədlər ilə təsdiqlənməlidir. Bu o deməkdir ki, müəssisənin fəaliyyəti daim sənəd dövriyyəsinin aparılması ilə bağlıdır. Müəssisələrdə böyük həcmdə sənəd axını sistemləşdirilməsə, təbii ki, xaos yarana bilər. Sənədlər ilə işi sitemləşdirmək üçün müəssisədə sənədlərin hazırlanmasının, işlənilməsinin və saxlanmasının, sənədlərin növlərindən asılı olaraq müxtəlif metodlardan istifadə edilə bilər.\nİstənilən müəssisədə müxtəlif növ sənədlərin hazırlanması tələb olunur. Bu sənədləri əsasən aşağıdakı qruplara bölmək olar:\nTəkilati sənədlər - müəssisənin nizamnaməsi, müəssisənin strukturu və ştat sayı, ştat cədvəli, vəzifə təlimatları, müəssisədaxili intizam qaydaları, struktur bölmənin əsasmanəsi və s.\nSərəncamverici sənədlər - əmrlər, sərəncamlar, qərarlar və s.\nKadr uçotu sənədləri - kadr uçotu əmrləri, əmək müqavilələri, şəxsi vərəqələr, əmək kitabçaları, iş vaxtı tabelləri, ştat cədvəli, hesablam-ödəmə cədvəlləri, şəxsi hesablar və s.\nMaliyyə-mühasibat sənədləri - baş kitab, maliyyə hesabatları(balans, mənffət və zərər, kapitalda dəyişikliklər, pul vəsaitlərinin hərəkəti və s.), yoxlama və inventarizasiya aktları, mühasibat uçotu registrləri, hesabatlar, smetalar, jurnallar, kassa sənədləri və s.\nMəlumat-arayış sənədləri - aktlar, məktublar, fakslar, protokollar, xidməti məktublar, arayışlar və s.\nDövlət qurumlarının normativ sənədləri - müəssisənin müxtəlif sahələrini tənzimləyən dövlət qurumları və bələdiyyələrdən daxil olan sənədlər (vergilər, dsmf, statistika və s.)\nYuxarıda qeyd edilən sənəd qruplarının hamısı, maliyyə-mühasibat sənədlərindən başqa, təşkilati-sərəncamverici sənədlərə aiddir.\nMühasibat uçotu haqqında AR Qanunu, Maddələr, 2.1.10-2.1.12, 2.1.14\nYazı sonuncu dəfə 2019-01-27 tarixində yenilənib.


Dünyaya müharibə təhlükəsi və ya güclənməsi istənilməyən Çin | Online ictimai-siyasi qəzet\nDünyaya müharibə təhlükəsi və ya güclənməsi istənilməyən Çin\nTarix: 15.02.2018 | Saat: 11:03:00\nBeynəlxalq Strateji Tədqiqatlar İnstitutunun (International Institute of Strategic Studies) yayımladığı “Hərbi balans 2018” (The Military Balance 2018) adlı illik hesabatında xəbərdarlıq edilir ki, böyük güclər arasında müharibə qaçılmaz olmasa da, Vashinqton, Moskva və Pekin indi sistematik olaraq mümkün münaqişəyə hazırlaşırlar.\nMaraqlıdır ki, hesabatda ABŞ və müəyyən mənada Rusiyanın dünyanı müharibə meydanına çevirməsinə zərrə qədər toxunulmasa da, Çinin əsas hərbi arsenalını genişləndirməsi faciəvi şəkildə qabardılır.\nMəsələn, Çin hərbi hava qüvvələrində ən önəmli silah “Chengdu J-20” döyüş təyyarəsi göstərilir və hesab olunur ki, 2020-ci ildə istismara buraxılacaq bu təyyarə ABŞ-ın "görünməz" (stealth) təyyarələrin istehsalçısı kimi monopoliyasına son qoyacaq. Üstəlik, Çinin mənzili artırılmış PL-15 səma-səma raket sistemlərindən də söhbət gedir. Bu raket sisteminin elektron baxımından təkmil olan radarları olacaq. Belə bir silah çox az ölkənin arsenalında var.\nHesabatda qeyd edilir ki, Çin hərbi dəniz donanmasının təkmilləşdirilməsi sahəsində də çox işlər görə bilib. Məsələn, Çin 15 illik hərbi quruculuq proqramı çərçivəsində Yaponiya, Hindistan və Cənubi Koreyanın birlikdə istehsal etdiyindən daha çox keşikçi gəmiləri, eskadra minadaşıyanları, sualtı qayıqları tikib. Təkcə son dörd ildə tikilmiş yeni döyüş gəmilərinin ümumi tonnajı bütün Fransa dəniz donanmasındakı gəmilərdən əhəmiyyətli həcmdə çoxdur. O cümlədən, Çinin yeni tipli “Type-055” kreyserini istifadəyə verməsi, onun dəniz donanmasının uzaqlarda, o cümlədən Avropa sahillərində artan qüdrətindən xəbər verir. Çinin Cibuti, Afrika buynuzundakı bazası da bu ölkəyə uzaq məsafələrdə missiyalarını həyata keçirmək imkanı verəcək.\nƏlbəttə, hesabatda Rusiyaya da azca toxunulur. Deyilir ki, vəsait çatışmazlığı üzündən hərbi arsenalını artırma sürəti azalan Rusiya əvəzində Ukrayna torpaqlarında müəyyən üstünlük əldə edib. Amma Moskva Çin qədər uğurlar əldə etməyib.\nHesabatda o da vurğulanır ki, Çin hərbi sahədə tam hegemona çevrilmək üçün həm də özünün təlim, doktrina və taktika sahələrini inkişaf etdirməli olacaq. Hansı ki, bu da Pekin üçün çətin görünmür.\nSabancı Universiteti nəzdində İstanbul Siyasi Mərkəzindən doktor Altay Atlı Çin prezidenti Xi Jinpingin Davosda keçirilmiş Beynəlxalq İqtisadi Forumda etdiyi çıxışdan sitat gətirir: “Qloballaşmadan söz açan cənab Xi ölkəsinin iqtisadi inkişafından qürurla danışdı. O, Çin iqtisadiyyatını sürətlə şütüyən qatara bənzətdi və dedi ki, digər ölkələrin xalqlarının da bu qatara minmələrini gözləyirlər”.\nA.Atlı deyir ki, BVF-nin qeydləri də Çinin inkişafının necə sürətli olduğunu təsdiqləyir. “Bir il əvvəl Çin təxminən 12 trilyon dollarlıq ÜDM istehsalı ilə ABŞ-dan sonra dünyada ikinci ölkə səviyyəsinə yüksəldi. Həmin il Çin 6,7 faiz inkişaf sürətini qeyd etdiyi halda, bu göstərici ABŞ-da cəmi 1,7, Avropa İttifaqında isə 1,6 faiz idi. Alım gücünə görə isə Çin ABŞ-dan da üstün vəziyyətdədir. Hesabata görə, Çin 2050-ci ilədək 61 trilyon dollarlıq iqtisadi qüdrətə sahib olacaq ki, o vaxt ABŞ-ın ÜDM istehsalı cəmi 41 trilyon dollarla məhdudlaşacaq. Əlbəttə, belə böyük iqtisadi imkanlar onun hərbi sektoruna da müsbət təsirini göstərəcək” deyir A.Atlı.\nYeri gəlmişkən, Stokholm Beynəlxalq sülh Araşdırmaları İnstitutunun rəyinə görə. əslində, Çin onsuz da ABŞ-dan sonra ikinci böyük hərbi büdcəyə sahibdir. Rəsmi məlumatlara əsasən, Çinin hərbi xərcləri 220 milyard dollardan yüksəkdir (ABŞ-ın hərbi büdcəsi isə 600 milyard dollar civarındadır – V.T.). Bu qədər pulla Pekin hökuməti dünyanın ən böyük ordusu olan Çin hərbi qüvvələrinin silah-sursat təchizatını və döyüş qabiliyyətini müasirləşdirməkdədir.\nBu gün Çin sahillərinin təhlükəsizliyini gücləndirmək üçün 90 faizinə nəzarət etdiyi Cənubi Çin dənizində süni adalar yaradır və onların üzərində hərbi istehkamlar, hətta mülki təsisatlar tikir. Amma bütün bunlara baxmayaraq Çinin hələ bir təyyarədaşıyan gəmisi mövcuddur. ABŞ isə 11 təyyarədaşıyan gəmisinin olmasına baxmayaraq heç də sözügedən hesabatda dünya üçün təhlükə hesab olunmur…\nƏhalisinin sayı təxminən 1,4 milyard nəfərə çatan Çin dövləti səfərbərlik zamanı 750 milyon döyüşçü toplaya bilər. Hazırda orduda aktiv hərbçilərinin sayı 2,4 milyon nəfərdir. Qeyri dəqiq məlumatlara əsasən zirehli döyüş maşınlarının sayı 6 min, tanklarının sayı 7 min, döyüş təyyarələrinin sayı isə 3 min götürüülr.\nQərb institutları haqqında söz açdığımız hesabatın timsalında Çinin inkişafını nə qədər dünyaya təhlükə hesab etsələr də, yenə də Çinin qazandığı hərbi uğurlardan bəzilərini oxucularımızın diqqətinə çatdırmaq istərdim.\nYeri gəlmişkən, hesabatda Çinin arsenalındakı bəzi silahlar məhz “təhlükənin” miqyasını artırıb. Bunlar aşağıdakılardır:\n“Dark Sword Drone” – 2006-cı ildən yaradılması üzərində iş aparılan insansız uçuş aparatları. Onun layihələndirməsi üzərində işlər o qəədr gizli aparılır ki, heç kimin zərrə qədər məlumatı yoxdur. Olduqca sürətli motoru olduğu düşünülən “Dark Sword Drone” hətta Çin sahillərini əhatə edən Sarı dənizi də nəzarətdə saxlamaq imkanındadır. Bu arada qeyd edək ki, Pekin ölkə ərazisində bu silahların yerləşdirildiyi 11 baza tikəcəyini açıqlamışdı.\n“Pterodactyl I” – Çinin hərbi arsenalında mövcud olan bu insansız hava vasitələri səmada uzunmüddətli keşik çəkmək iqtidarındadırlar.\n“Soaring Dragon” – Bu da başqa bir növ pilotsuz uçan vasitədir və ABŞ-dakı “RQ-4 Global Hawk” hava vasitələrinin eynisidir. Bu hava aparatları dəniz üzərində uzun müddət uaraq keşik çəkmək üçün layihələndirlib.\n“J-20” kabus təyyarəsi - Çinin yerli istehsalı olan bu təyyarələr radar siqnallarının istiqamətini dəyişən zirehə və gövdəsinin içində yerləşən bomba yuvalarına sahibdir.\nQeyd edək ki, bu təyyarənin motorun gücü və bir sıra elektron xidmətləri müasirləşdirilən J-31 kimi daha üstün versiyaları da hazırlanır. Onlar hətta təyyarədaşıyan gəmilərə sərbəst enib qalxma kimi üstünlüklərə malikdirlər.\n“DF-21D” ballistik raketləri – Ballistik raketlər düşmən qüvvəsi tərəfindən məhv edilə bilsə də, Çin istehsalı olan bu raketlər həmin qrupa aid deyil. Hətta xatırlayısınızsa, 2010-cu ilin dekabrında “Dongfeng 21 D” Sakit okenda ABŞ dəniz qüvvələrini təşvişə salmışdı. Atmosferin kosmik qatına çatandan sonra yerə doğru saatda 4800 kilometrlik sürətlə hərəkət edən bu raket hədəfi təxminən 600 kiloqramlıq partlayıcı yüklənmiş başlıqla vurur. ABŞ-da bu raketləri “Gəmi ovçusu” adlandırırlar.\n“Shenlong” kosmik təyyarəsi - Tiengong-1 kosmik bazasının tikintisinə davam edən Çin, eyni zamanda Ayda baza yaratmaq proqramı da icra edir. Çinin bu gün üzərinde çalışdığı bu kosmik gəmi ABŞ-ın süper gizli vəzifələri yerinə yetirən insansız kosmik gəmisi olan X-37B-nin fəqrli formasıdır.\n“Zheng He” – Bu gəmilər dəniz sularında mütləq hakimiyyəti təmin edəcək vasitədir. 128 uzaq mənzilli raket daşıya bilən bu gəmilər, eyni zamanda 130 mm-lik toplarla da təchiz olunublar.\nH/PJ-38 topları - Bu toplar müdafiə və hücum silahları növünə aiddir. H/PJ-38-lərdə 30 kilometr məsafədəki obyekti 90 kiloqramlıq mərmilərlə dəqiq vuran toplar quraşdırılıb. Düşmən gəmilərini çox uzaqdan ovlamaq qabiliyyətinə malikdir.\nHolografik yerüstü nəzarət bazaları – 2014-cü ildə dövriyyəyə daxil olan bu sistem quru və dəniz ordularının taktiki əməliyyatlarını asanlıqla həyata keçirməyə imkan verir. Dünyanın tən yarısını bu bazadan nəzarətdə saxlamaq mümkündür.\n“Planaf 3B” – Yerdən havaya doğru təyyarələri nəzarətdə saxlayan bu system müharibə şəraitində böyük üstünlük verir. Bunun üçün hücum təyyarələrinin çoxunda pilota ehtiyac qalmır. Siberhücumların da qarşısını almaq olur.\n“Tiangong 3” – kosmik stansiya olan “Tiangong 3” quru, hava və dəniz ordularının apardığı əməliyyatlara eyni vaxtda nəzarət etmək imkanı yaradır.\n“ZH-05” özüidarə olunan yüngül silahlar – Xüsusilə gözlə görünməyən düşmənləri ovlamaq üçün əla vasitədir. Optik və elektronik vasitələrlə təchiz edilib, 5.8 mm kalibrlik güllə və əl qumbaraları atır.\n“ZTZ-99A” ağır tank birlikləri – Bunlar Çin ordusunun quruda ən güclü müdafiə və hücum silahları sayılır. 125 mm zirehi parçalayan topları var. Hələlik, dünyada “ZTZ-99A”dan daha güclü zirehi olan tank mövcud deyil.\n“Thunderstorm” helikopterləri – Müasir helikopterlər arasında ən çevik və sürətli döyüş vasitələrindən biri olan “Z-10 Thunderstorm” 23 mm kalibrlik toplara malikdir. Saniyədə 600-ə yaxın mərmi ata bilir. Qurudan və dənizdən havaya qalxır.\n“Soaring Dragon” (“Süzülən Əjdəha”) – uzun mənzillərə uçan bu pilotsuz hava vasitələri radarlara da tuş gəlmir. İşi məlumat toplamaq, kəşflərdir.\n“Stonefish” ballistik raketləri – Olduqca uzun məsafəyə uçurlar və dağıdıcı gücü həddən böyük olur.\n“Quadcopter döyüşçülər” – Bu dronlar Çin ordusunun ən dağıdıcı güclərindən hesab edilir. Hava hücumlarından sonra vurulmuş əraziyə göndərilir və qalan nə varsa hamısını məhv edirlər. Bundan sonra tanklar və piyadalar hücuma keçir.\n“Y-20” karqo təyyarələri – 4 qırıcı motoru olan bu təyyarələrlə eyni vaxtda 5 tank və 50-dən artıq əsgəri daşımaq mümkündür.\n“Liaoning” təyyarədaşıyanı – Hər cür raketlərlə təchiz olunan bu gəmi 305 metr uzunluqda, 75 metr enindədir. Üzərindəki meydançada 40 təyyarə dayanır.\n“Uçan köpək balıqları” - J-15 “Flaying Sharks” radarlarla görünməyən raketlər daşıyır. Bu raketlər radan stansiyalarını məhv edə bilir. Havadan havaya və havadan dənizə raket atan bu qırıcılar dayandırmaq mümkün deyil. Əlavə olaraq iki ədəd də YJ-12 supersonik raket (səsdən 3 dəfə sürətli və Çinin ən ölümcül silahlarından sayılır) də daşıyırlar.